
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1724 

~~~ 13 Σεπτεμβρίου 1999 


ΑΠΟΦΑΣΕΙ Σ 

Αριθ. 114398 

Όροι και προϋποθέσεις έγκρισης από τον Ο.Α.Ε.Δ. ενερ¬ 
γειών ενδοεπιχειρησιακής κατάρτισης εργαζομένων 
σε επιχειρήσεις του Ιδιωτικού Τομέα έτους 1999, που 
απασχολούν από 100 εργαζόμενους και άνω. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 13 του Ν. 2150/94 (ΦΕΚ 
98Α). 

2. Τις διατάξεις του άρθρου 18παρ. 3&4του Ν. 2224/94 
«Ρύθμιση θεμάτων εργασίας Συνδικαλιστικών Δικαιωμά¬ 
των κ.λπ.» (ΦΕΚ 112/Α). 

3. Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας» (ΦΕΚ 163/Α). 

4. Τις διατάξεις του Ν. 1558/85 «Κυβέρνηση και κυβερ¬ 
νητικά Όργανα». 

5. Την κοινή απόφαση Πρωθυπουργού και Υπουργού 
Εργασίας & Κοινωνικών Ασφαλίσεων με αριθμ. 80078/4- 
10-96 (ΦΕΚ 924/Β/8.10.96). 

6. Την Απόφαση του Υπ. Εργασίας & Κοινωνικών Ασφα¬ 
λίσεων 80156/7.7.94 (ΦΕΚ528/Β/7-7-94) «Διάρθρωση των 
συνιστώμενων με το αρθ. 17α του Ν. 2224/99 διευθύνσε¬ 
ων σε τμήματα και αρμοδιότητες αυτών». 

7. Τις διατάξεις του άρθρου 1 παρ. 2α του Ν.2469/97 
(ΦΕΚ 38/Α) το οποίο αντικατέστησε το πρώτο εδάφιο της 
παρ.2 του άρθρου 29α του Ν. 1558/85 (ΦΕΚ 
137/Α/85),όπως αυτό συμπληρώθηκε με το άρθρο 27 του 
Ν. 2081/92 (ΦΕΚ 154/Α/92). 

8. Τις διατάξεις του Κανονισμού (ΕΟΚ) αριθμ. 2081/93 
του Συμβουλίου της 20/7/1993. 

9. Τις διατάξεις του Κανονισμού (ΕΟΚ) αριθμ. 2082/93 
του Συμβουλίου της 20/7/93. 

10. Τις διατάξεις του Κανονισμού (ΕΟΚ) αριθμ. 2084/93 
του Συμβουλίου της 20/7/1993 «Διατάξεις Εφαρμογής 
του Κανονισμού (ΕΟΚ) αριθμ. 2052/88 όσον αφορά το Ευ¬ 
ρωπαϊκό Κοινωνικό Ταμείο». 

11. Την Απόφαση της Επιτροπής της ΕΕ με αριθμ. Ε(94) 
1716 της 13/7/1993 σχετικά με την κατάρτιση του Κ.Π.Σ. 
1994 - 1999 «Για την ανάπτυξη και τη διαρθρωτική προ¬ 
σαρμογή της Ελλάδας». 


12. Την Απόφαση της Επιτροπής της ΕΕ με αριθμ. Ο (94) 
1421 της 29/7/1994, σχετικά με την έγκριση του Επιχειρη¬ 
σιακού Προγράμματος Συνεχιζόμενης Επαγγελματικής 
Κατάρτισης και Προώθησης της Απασχόλησης, που 
εντάσσεται στο 2ο Κ. Π .Σ. 

13. Τους επιδιωκόμενους στόχους, τις προτεραιότητες, 
τις κατευθύνσεις και τα αποτελέσματα όπως περιγράφο- 
νται στο ανωτέρω Επιχειρησιακό Πρόγραμμα. 

14. Την ισχύουσα Εθνική και Κοινοτική νομοθεσία που 
αναφέρεται στην υλοποίηση και διαχείριση προγραμμά¬ 
των. 

15. Την ισχύουσα φορολογική νομοθεσία και ιδίως το 
νομότυπο των φορολογικών στοιχείων και παραστατι¬ 
κών. 

16. Την υπ’ αριθμ. 2007892/461/1998 Κοινή Απόφαση 
περί «Ανακτήσεως αχρεωστήτως ή παρανόμως καταβλη- 
θέντων ποσών από εθνικούς πόρους ή πόρους της Ευρω¬ 
παϊκής Ένωσης στα πλαίσια της υλοποίησης κοινοτικών 
πολιτικών». 

17. Τις διατάξεις του άρθρου 27 του Ν. 2081/1992 
(154/Α) με το οποίο προστέθηκε άρθρο 29Α στο Ν 
1588/1985. 

18. Το γεγονός ότι με την παρούσα απόφαση δεν προ- 
καλείται δαπάνη εις βάρος του Κρατικού Προϋπολογι¬ 
σμού. 

19. Το άρθρο 23 του Ν. 1892/1990 που διατήρησε σε 
ισχύ το άρθρο 25 του Ν. 1262/82 και διατηρήθηκε σε ισχύ 
με το άρθρο 14 παρ.4 του Ν. 2601/1998 (ΦΕΚ 81 Α/ 
15.4.98). 

20. Τις αποφάσεις της 5ης,6ης και 7ης Επιτροπής Πα¬ 
ρακολούθησης του ΕΠ «Συνεχιζόμενη Κατάρτιση και 
Προώθηση της Απασχόλησης». 

21. Την υπ’αριθμ. 111232/12.12.1997 Απόφαση του 
Υπουργού Εργασίας και Κοινωνικών Ασφαλίσεων «Κρι¬ 
τήρια Πιστοποίησης Δομών Συνεχιζόμενης Κατάρτι¬ 
σης». 

22. Την υπ’ αριθμ. 106543/16.4.98 Απόφαση του 
Υπουργού Εργασίας και Κοινωνικών Ασφαλίσεων το «Σύ¬ 
στημα διαχείρισης του Ενιαίου Μητρώου Αξιολογητών 
(Ε.Μ.Α.) του Υπουργείου Εργασίας και Κοινωνικών 
Ασφαλίσεων». 

23. Την ανάγκη δημιουργίας ενός συστήματος διαχείρι¬ 
σης των χρηματοδοτούμενων από το ΕΚΤ ενεργειών. 

24. Την ανάγκη καθορισμού των όρων δικαιολογητικών, 
παραστατικών στοιχείων και λοιπών υποχρεώσεων που 
πρέπει να τηρούνται από τους φορείς υλοποίησης προ¬ 
γραμμάτων. 

25. Το Υποπρόγραμμα II «Συνεχιζόμενη Επαγγελματική 
Κατάρτιση Εργαζομένων» στις ιδιωτικές επιχειρήσεις του 
2ου Κ,Π.Σ. 1994 έως 99 που έχει σαν στόχους: 

α) Τη βελτίωση και συμπλήρωση των προσόντων των 
εργαζομένων και β) την απόκτηση ευελιξίας προσαρμο¬ 
γής στις μεταβαλλόμενες συνθήκες παραγωγής και ερ¬ 
γασίας. 

26. Την αριθμ 106726/15.2.99 απόφαση του Υπουργού 
Εργασίας και Κοινωνικών Ασφαλίσεων «Κριτήρια πιστο¬ 
ποίησης των επιχειρήσεων που διαθέτουν οργανωμένες 
εσωτερικές δομές κατάρτισης». 

27. Τη αριθμ. 1835/31/18.8.99 Απόφαση του ΔΣτου ΟΑ 
ΕΔ. 

Άρθρο 1 

11. ΠΕΡΙΓΡΑΦΗ ΔΡΑΣΕΩΝ 

Πρόγραμμα ενδοεπιχειρησιακής κατάρτισης εργαζό¬ 
μενων σε επιχειρήσεις του ιδιωτικού τομέα, οι οποίες 
απασχολούν από εκατό (100) εργαζόμενους και άνω. 

Στόχος της παρούσας ενέργειας είναι η συμπλήρωση 
και βελτίωση των επαγγελματικών προσόντων και δεξιο¬ 
τήτων των εργαζομένων στις ιδιωτικές επιχειρήσεις, η 
απόκτηση ευελιξίας προσαρμογής στις μεταβαλλόμενες 
συνθήκες παραγωγής και εργασίας, η διασφάλιση της 
απασχόλησης, η δημιουργία σταθερών θέσεων εργα¬ 
σίας μέσω της ανάπτυξης των επιχειρήσεων και η ευκαι¬ 
ρία ίσων ευκαιριών απασχόλησης του εργατικού δυναμι¬ 
κού. 

Υπεύθυνος φορέας για τη Διαχείριση, Παρακολούθη¬ 
ση, αξιολόγηση και έλεγχο της ενέργειας είναι ο ΟΑΕΔ. 

1.2. ΤΗΡΗΣΗ ΝΟΜΙΚΟΥ ΠΛΑΙΣΙΟΥ 
Οι φορείς που χρηματοδοτούνται από το Ευρωπαϊκό 
Κοινωνικό Ταμείο (ΕΚΤ) οφείλουν να τηρούν: 

1. Τις διατάξεις που διέπουν τη λειτουργία και διαχείρι¬ 
ση του ΕΚΤ δηλαδή τους Κανονισμούς (ΕΟΚ) αριθμ. 
2081/93, 2082/93 και ιδίως του Κανονισμού (ΕΟΚ) με 
αριθμ. 2084/93 που αφορά το ΕΚΤ. 

2. Την Απόφαση της Επιτροπής της Ευρωπαϊκής Ένω¬ 
σης (ΕΕ) με αριθμ. Ε (94) 1716 της 13/7/93 σχετικά με την 
έγκριση του 2ου Κοινοτικού Πλαισίου Στήριξης (ΚΠΣ) για 
την Ελλάδα και ιδίως τις διατάξεις εφαρμογής. 

3. Την Απόφαση της Επιτροπής με αριθμ. 1421 Ο (94) 
29/7/94 σχετικά με την έγκριση του Επιχειρησιακού Προ¬ 
γράμματος «Συνεχιζόμενη Κατάρτιση και Προώθηση της 
Απασχόλησης» και ιδίως τις διατάξεις εφαρμογής. 

4. Τους επιδιωκόμενους στόχους, τις προτεραιότητες, 
τις κατευθύνεις και τα αποτελέσματα όπως περιγράφο- 
νται στο ανωτέρω Επιχειρησιακό Πρόγραμμα. 

5. Την ισχύουσα Εθνική και Κοινοτική Νομοθεσία που 
αφορά την υλοποίηση και διαχείριση προγραμμάτων. 

δ.Την ισχύουσα Φορολογική Νομοθεσία και ιδίως τονο¬ 
μότυπο των φορολογικών στοιχείων και παραστατικών. 

1.3 ΑΞΙΟΛΟΓΗΣΗ ΠΡΟΓΡΑΜΜΑΤΟΣ ΕΝΔΟΕΠΙΧΕΙ- 
ΡΗΣΙΑΚΗΣ ΚΑΤΑΡΤΙΣΗΣ. 

Ο Οργανισμός Απασχόλησης Εργατικού Δυναμικού 
αναπτύσσει σύστημα αξιολόγησης ώστε να διερευνηθεί η 
αποτελεσματικότητα των στόχων του προγράμματος, οι 


δυνατότητες περαιτέρω βελτίωσης των όρων υλοποίη¬ 
σης και χρηματοδότησης. 

Η αξιολόγηση καλύπτει τις εξής φάσεις: 

1. την αίτηση συνδρομής, 

2. την αξιολόγηση της αίτησης και 

3. την υλοποίηση του προγράμματος. 

Για την αξιολόγηση του προγράμματος θα καταρτισθεί 
δείγμα με κριτήρια το μέγεθος των επιχειρήσεων, τη κοι¬ 
νή ή μεμονωμένη ενέργεια, τη γεωγραφική κατανομή και 
τον κλάδο. 

Για την αξιολόγηση της υλοποίησης του προγράμματος 
έχουν σχεδιαστεί τρία (3) ερωτηματολόγια: καταρτιζόμε¬ 
νων, εκπαιδευτών και επιχειρήσεων. 

Το ερωτηματολόγιο των επιχειρήσεων περιλαμβάνει 
στοιχεία για την αποτελεσματικότητα της κατάρτισης, τις 
επιπτώσεις στην παραγωγική διαδικασία, την πολιτική 
ανάπτυξης των ανθρώπινων πόρων της επιχείρησης. 

Άρθρο 2 

2.1 ΠΟΙΕΣ ΕΠΙΧΕΙΡΗΣΕΙΣ ΚΑΙ ΕΡΓΑΖΟΜΕΝΟΙ 
ΔΙΚΑΙΟΥΝΤΑΙ ΝΑ ΥΠΑΧΘΟΥΝ ΣΤΟ ΠΡΟΓΡΑΜΜΑ 

Επιλέξιμες για χρηματοδότηση από το ΕΚΤ ενέργειες 
για το έτος 1999 είναι οι ενέργειες Συνεχιζόμενης Επαγ¬ 
γελματικής Κατάρτισης (ΣΕΚ) εργαζομένων: 

α) Σε επιχειρήσεις που απασχολούν από 100 εργαζόμε¬ 
νους και άνω. 

β) Σε επιχειρήσεις που λειτουργούν δυνάμει σύμβασης 
δικαιόχρησης (ίι-αηοΐιίδίπς). 

Το σύνολο των επιχειρήσεων που θα συμμετέχουν κατά 
την υποβολή της πρότασης θα πρέπει να απασχολεί του¬ 
λάχιστον 100 εργαζομένους αθροιστικά. 

γ) Σε ομίλους επιχειρήσεων του ιδιωτικού τομέα οι οποί¬ 
ες συγκροτούνται από επιχειρήσεις μητρικές-θυγατρικές 
και διαπιστώνεται συμμετοχή της μητρικής εταιρείας στο 
μετοχικό κεφάλαιο των θυγατρικών εταιρειών τουλάχι¬ 
στον κατά 51 % συνολικά. 

Το σύνολο των επιχειρήσεων που θα συμμετέχουν κατά 
την υποβολή της πρότασης θα πρέπει να απασχολεί του¬ 
λάχιστον 100 εργαζομένους αθροιστικά. 

δ) Σε επιχειρήσεις του Ιδιωτικού τομέα που έχουν συ¬ 
στήσει αυτοτελές νομικό πρόσωπο με σκοπό την ενδοε- 
πιχειρησιακή κατάρτιση και απασχολούν τουλάχιστον 
100 εργαζόμενους. 

2.2 ΠΟΙΕΣ ΕΠΙΧΕΙΡΗΣΕΙΣ ΕΞΑΙΡΟΥΝΤΑΙ 

Δεν μπορούν να υπαχθούν στο πρόγραμμα κατάρτισης 
προσωπικού ιδιωτικών επιχειρήσεων οι εξής κατηγορίες: 

Α. Κρατικοί φορείς, επιχειρήσεις ή νομικά πρόσωπα δη¬ 
μοσίου και ιδιωτικού δικαίου που ανήκουν στον ευρύτερο 
δημόσιο τομέα. 

Β.Η ΕΠΑΕ, οι ΠΑΕ, τα αθλητικά σωματεία, οι πολιτικές 
οργανώσεις, τα κόμματα, οι Μητροπόλεις, τα Μοναστή¬ 
ρια, τα θρησκευτικά ιδρύματα, τα θέατρα, τα γραφεία τε¬ 
λετών, τα νυχτερινά κέντρα, πιάνο μπαρ, καφενεία, ανα- 
ψυκτήρια, δισκοθήκες, λέσχες, πρακτορεία τυχερών παι- 
χνιδιών, επιχειρήσεις τυχερών παιχνιδιών, (εκτός του 
προσωπικού των ξενοδοχείων τους), επιχειρήσεις που 
έχουν σχέση με ψυχαγωγικά ή ηλεκτρονικά παιχνίδια, τα 
λούνα -πάρκ, τα βιντεοκλάμπ, καθώς και οι ραδιοτηλεο¬ 
πτικοί σταθμοί που δεν έχουν άδεια λειτουργίας από το 
ραδιοτηλεοπτικό συμβούλιο. 

Γ. Από τις ιδιωτικές αεροπορικές επιχειρήσεις μπορεί 
να εκπαιδευτεί μόνο το προσωπικό εδάφους που εργάζε¬ 
ται στην Ελλάδα. 

Δ. Οι συνεταιρισμοί για τα μέλη τους. 

2.3 ΠΟΙΕΣ ΕΙΔΙΚΟΤΗΤΕΣ ΕΞΑΙΡΟΥΝΤΑΙ 

• Εξαιρούνται οι ειδικότητες κατάρτισης (π.χ οδηγών, 
εξωτερικών πωλητών, ασφαλιστών, ιατρικών επισκεπτών 
κα) που εκ της φύσεώς τους καθιστούν ανέφικτο τον έλεγ¬ 
χο της υλοποίησης του προγράμματος κατά την πρακτική 
άσκηση όταν αυτή δεν γίνεται εντός της επιχείρησης, 
εκτός εάν γίνεται κατά ομάδες τουλάχιστον 5 (πέντε) ατό¬ 
μων σε προκαθορισμένους χώρους. 

Άρθρο 3 

3.1. ΥΠΟΒΟΛΗ ΠΡΟΤΑΣΕΩΝ 

Οι ιδιωτικές επιχειρήσεις υποβάλουν τις προτάσεις 
τους για την κατάρτιση του προσωπικού τους στον ΟΑΕΔ, 
σύμφωνα με τα οριζόμενα στην παρούσα Υπουργική 
Απόφαση, με τη μορφή μεμονωμένης ή κοινής ενέργειας. 

Μεμονωμένη ενέργεια είναι η πρόταση που αφορά την 
εκπαίδευση των εργαζομένων μίας μόνο επιχείρησης. 

Υπεύθυνος φορέας υποβολής και διαχείρισης του προ¬ 
γράμματος είναι η ίδια η επιχείρηση. 

Κοινή ενέργεια είναι η πρόταση που αφορά την εκπαί¬ 
δευση εργαζομένων περισσότερων από μία επιχειρήσε¬ 
ων. 

Υπεύθυνος φορέας υποβολής και διαχείρισης της πρό¬ 
τασης είναι μία από τις επιχειρήσεις. 

Κοινές ενέργειες μπορούν να υποβάλουν οι επιχειρή¬ 
σεις που απασχολούν από 100 άτομα και άνω, οι επιχει¬ 
ρήσεις που λειτουργούν δυνάμει σύμβασης δικαιόχρη- 
σης (ίΓαηοΜίδίης) και οι επιχειρήσεις που ανήκουν στον 
ίδιο όμιλο επιχειρήσεων, εφόσον εκτελούν κοινή ειδικό¬ 
τητα κατάρτισης. 

3.2. ΦΟΡΕΙΣ ΥΠΟΒΟΛΗΣ ΚΑΙ ΔΙΑΧΕΙΡΙΣΗΣ ΤΩΝ ΠΡΟ¬ 
ΤΑΣΕΩΝ 

• Για τις μεμονωμένες ενέργειες φορείς υποβολής 
και διαχείρισης της πρότασης είναι οι ίδιες οι επιχειρή¬ 
σεις. 

Η θεωρία θα υλοποιείται σε πιστοποιημένες δομές κα¬ 
τάρτισης ΚΕΚ, στο αντίστοιχο θεματικό πεδίο, για τους 
εργαζόμενους των επιχειρήσεων που δεν έχουν πιστο¬ 
ποιήσει δομές κατάρτισης, ή στις δομές των επιχειρήσε¬ 
ων που υποβάλουν την πρόταση οι οποίες έχουν πιστο¬ 
ποιημένες δομές κατάρτισης. 

• Για τις κοινές ενέργειες φορείς υποβολής και διαχεί¬ 
ρισης της πρότασης είναι μια από τις επιχειρήσεις που 
συμμετέχουν στην πρόταση. 

Η θεωρία θα υλοποιείται σε πιστοποιημένες δομές κα¬ 
τάρτισης ΚΕΚ, στο αντίστοιχο θεματικό πεδίο, για τους 
εργαζόμενους των επιχειρήσεων που δεν έχουν πιστο¬ 
ποιήσει δομές κατάρτισης, ή στις δομές της επιχείρησης 
που έχει ορισθεί φορέας υποβολής και διαχείρισης από 
την επιχείρηση ή τις επιχειρήσεις που συμμετέχουν στην 
κοινή ενέργεια και έχει πιστοποιημένες δομές κατάρτι- 
σης. 

2. Για τις επιχειρήσεις που λειτουργούν δυνάμει σύμβα¬ 
σης δικαιόχρησης και απασχολούν τουλάχιστον 100 άτο¬ 
μα συνολικά, φορέας υποβολής και διαχείρισης της πρό¬ 
τασης είναι η επιχείρηση «δότης δικαιόχρησης» 


Η θεωρία θα υλοποιείται σε πιστοποιημένες δομές κα¬ 
τάρτισης ΚΕΚ, σΓΟ αντίστοιχο θεματικό πεδίο, για τους 
εργαζόμενους των επιχειρήσεων που δεν έχουν πιστό 
ποιήσει δομές κατάρτισης, ή στις δομές της επιχείρησης 
που είναι «δότης δικαιόχρησης» και έχει πιστοποιημένες 
δομές κατάρτισης. 

Επιχειρήσεις που λειτουργούν δυνάμει σύμβασης δι- 
καιόχρησης και έχουν υποβάλει πρόταση στο ενδοεπιχει- 
ρησιακό πρόγραμμα κατάρτισης εργαζομένων για τις επι¬ 
χειρήσεις που απασχολούν από 1-99 εργαζομένους 
(Υπουργική Απόφαση 109201/21.4.99) δεν μπορούν να 
υποβάλουν πρόταση και στο πρόγραμμα της παρούσας 
Υπουργικής Απόφασης. 

3. Για επιχειρήσεις των ομίλων που απασχολούν τουλά¬ 
χιστον 100 άτομα συνολικά, φορέας υποβολής και διαχεί¬ 
ρισης της πρότασης είναι η μητρική εταιρεία. 

Η θεωρία θα υλοποιείται σε πιστοποιημένες δομές κα¬ 
τάρτισης ΚΕΚ, στο αντίστοιχο θεματικό πεδίο, για τους 
εργαζόμενους των επιχειρήσεων των ομίλων που δεν 
έχουν πιστοποιήσει δομές κατάρτισης, ή στις πιστοποιη¬ 
μένες δομές του ομίλου για τις επιχειρήσεις του ομίλου. 

Επιχειρήσεις των ομίλων που έχουν υποβάλει πρόταση 
στο ενδοεπιχειρησιακό πρόγραμμα κατάρτισης εργαζο¬ 
μένων για τις επιχειρήσεις που απασχολούν απο 1 -99 ερ¬ 
γαζόμενους (Υπουργική Απόφαση 109201/21.4.99) δεν 
μπορούν να υποβάλουν πρόταση και στο πρόγραμμα της 
παρούσας Υπουργικής Απόφασης. 

4. Για τις επιχειρήσεις που έχουν συστήσει αυτοτελή 
νομικά πρόσωπα ως Κέντρα Επαγγελματικής Κατάρτι¬ 
σης και απασχολούν τουλάχιστον 100 άτομα συνολικά, 
φορέας υποβολής και διαχείρισης της πρότασης είναι η 
επιχείρηση που έχει συστήσει το αυτοτελές νομικό πρό¬ 
σωπο. 

Επιχειρήσεις των αυτοτελών νομικών προσώπων που 
έχουν υποβάλει πρόταση στο ενδοεπιχειρησιακό πρό¬ 
γραμμα κατάρτισης εργαζομένων για τις επιχειρήσεις 
που απασχολούν από 1-99 εργαζόμενους (Υπουργική 
Απόφαση 109201/21-4-99) δεν μπορούν να υποβάλουν 
πρόταση και στο πρόγραμμα της παρούσας Υπουργικής 
Απόφασης. 

3.3 ΦΟΡΕΙΣ ΥΛΟΠΟΙΗΣΗΣ ΤΟΥ ΠΡΟΓΡΑΜΜΑΤΟΣ 

Φορείς υλοποίησης του εκπαιδευτικού προγράμματος, 
ως προς τις ώρες της θεωρίας και πρακτικής άσκησης, θα 
είναι: 

1. Για μεν τις επιχειρήσεις που έχουν πιστοποιήσει δο¬ 
μές κατάρτισης υπεύθυνη για την υλοποίηση της θεωρίας 
και πρακτικής άσκησης του προγράμματος θα είναι η ίδια 
η επιχείρηση. 

2. Για δε τις επιχειρήσεις που δεν έχουν πιστοποιήσει 
δομές κατάρτισης υπεύθυνο για την υλοποίηση της θεω¬ 
ρίας και πρακτικής άσκησης του προγράμματος θα είναι 
το πιστοποιημένο ΚΕΚ με το οποίο έχει κάνει σύμβαση η 
επιχείρηση με την υποβολή της πρότασης. Η θεωρία 
άσκηση θα γίνεται στις εγκαταστάσεις του ΚΕΚ και η πρα¬ 
κτική άσκηση δύναται να υλοποιείται και στις εγκαταστά¬ 
σεις των επιχειρήσεων. 

Σε περίπτωση μη ορθής υλοποίησης του προγράμμα¬ 
τος η οποία θα οφείλεται σε υπαιτιότητα της πιστοποιη¬ 
μένης δομής ^ης επιχείρησης ή του ΚΕΚ θα ενημερώνεται 
το ΕΚΕΠΙΣ για την λήψη τυχόν αναγκαίων μέτρων. 

3.4 ΧΩΡΟΙ ΥΛΟΠΟΙΗΣΗΣ ΤΟΥ ΠΡΟΓΡΑΜΜΑΤΟΣ 

Οι χώροι υλοποίησης της θεωρίας θα είναι: 

1. Πιστοποιημένοι χώροι κατάρτισης (ΚΕΚ) σύμφωνα με 
την αριβμ. 111232/12-12-97 Υπουργική Απόφαση «Σύστη¬ 
μα πιστοποίησης Κέντρων Ατυπης Συνεχιζόμενης Επαγ¬ 
γελματικής Κατάρτισης», για επιχειρήσεις που δεν έχουν 
πιστοποιήσει ίδιες δομές κατάρτισης. Σε περίπτωση που 
ΚΕΚ προτίθεται να υλοποιήσει το πρόγραμμα σε πιστο¬ 
ποιημένες δομές άλλου ΚΕΚ συντάσσεται συμφωνητικό 
συνεργασίας μεταξύ τους, το οποίο όμως δεν καθιστά 
φορέα υλοποίησης το ΚΕΚ στους χώρους του οποίου θα 
υλοποιηθεί το πρόγραμμα. 

2. Πιστοποιημένοι χώροι κατάρτισης επιχειρήσεων που 
έχουν πιστοποιηθεί σύμφωνα με τηναριθμΐ06726/ 
15.2.99 Απόφαση του Υπουργού Εργασίας και Κοινωνι¬ 
κών Ασφαλίσεων. Όταν δε επιχείρηση που έχει πιστοποι¬ 
ημένες δομές κατάρτισης προτίθεται να υλοποιήσει πρό¬ 
γραμμα κατάρτισης σε γεωγραφικές περιφέρειες εγκα¬ 
τάστασής της όπου δεν διαθέτει ίδιες υποδομές 
κατάρτισης τότε δύναται να ενοικιάσει χώρους πιστοποι¬ 
ημένων δομών που έχουν πιστοποιηθεί σύμφωνα με την 
111232/12.12.97 Υπουργική Απόφαση. 

Σε περίπτωση κοινής ενέργειας επιχειρήσεων εκ των 
οποίων η μια διαθέτει πιστοποιημένη δομή κατάρτισης, η 
υλοποίηση της θεωρίας μπορεί να γίνεται στους πιστο¬ 
ποιημένους χώρους της επιχείρησης αυτής. 

Η υλοποίηση της πρακτικής άσκησης δύναται να πραγ¬ 
ματοποιηθεί στις εγκαταστάσεις της επιχείρησης ή στις 
πιστοποιημένες δομές της, όταν πρόκειται για μεμονωμέ¬ 
νη ενέργεια, στις εγκαταστάσεις της κάθε μιας των επι¬ 
χειρήσεων όταν πρόκειται για κοινή ενέργεια και σε πι¬ 
στοποιημένες δομές ΚΕΚ. 

Σε περίπτωση υλοποίησης προγράμματος εργαζομέ¬ 
νων σε πλοία, η πρακτική άσκηση θα υλοποιείται πάντα 
στα λιμάνια προσέγγισης και εφόσον έχει πιστοποιηθεί 
δομή κατάρτισης πάνω στο πλοίο τότε και η θεωρία θα γί¬ 
νεται πάντα στα λιμάνια προσέγγισης. 

3.5 ΔΙΑΔΙΚΑΣΙΑ ΥΠΟΒΟΛΗΣ ΤΗΣ ΠΡΟΤΑΣΗΣ 

Που υποβάλλονται τα δικαιολογητικά - προτάσεις 

Στη Δ/νση Συνεχιζόμενης Κατάρτισης του ΟΑΕΔ. 

Ταχ. Δ/νση: Εθνικής Αντιστάσεως 8, Αν. Καλαμάκι, Τ.Κ. 

16610, Αθήνα. 

Καταληκτική ημερομηνία υποβολής των δικαιολογητι- 
κών των προτάσεων 

Σαράντα(40) ημέρες μετά την τελευταία δημοσίευση 
της προκήρυξης στον τύπο. 

Εκπρόθεσμη πρόταση 

Μετά την καταληκτική ημερομηνία κανένας φάκελος - 
αίτηση δεν γίνεται δεκτός. 

Σε περίπτωση που κάποια αίτηση κατατεθεί στο γενικό 
πρωτόκολλο του ΟΑΕΔ ημερομηνία άφιξης θεωρείται η 
ημερομηνία κατάθεσης στο πρωτόκολλο. 

Αποστολή με το Ταχυδρομείο 

Σε περίπτωση αποστολής της αίτησης με το Ταχυδρο¬ 
μείο ως ημερομηνία κατάθεσης στη Δ/νση Συνεχιζόμενης 
Κατάρτισης λαμβάνεται η ημερομηνία αποστολής όπως 
αυτή δηλώνεται από τη σφραγίδα του Ταχυδρομείου. 

Δεν λαμβάνεται υπ’ όψη η ημερομηνία αποστολής με 
οποιοδήποτε άλλο φορέα εκτός ΕΛΤΑ για την τελευταία 
ημέρα υποβολής των προτάσεων. 


3.6. ΓΕΝΙΚΟΙ ΟΡΟΙ 

Σε περίπτωση διακρατικής συνεργασίας 

Όταν υπάρχει στην ίδια πρόταση μια από τις ειδικότη¬ 
τες με μορφή διακρατικής συνεργασίας, υποβάλλεται ξε¬ 
χωριστό μηχανογραφικό έντυπο Α’ και προϋπολογισμός. 

Γνωστοποίηση της απόφασης σε περίπτωση απόρρι¬ 
ψης της πρότασης 

Η απορριπτική απόφαση γνωστοποιείται στον ενδιαφε¬ 
ρόμενο φορέα που έχει υποβάλλει την πρόταση. 

Διατήρηση εγγράφων - δικαιολογητικών 

Όλα τα απαραίτητα δικαιολογητικά - παραστατικά πρέ¬ 
πει να τηρούνται στην έδρα του φορέα διαχείρισης επί 
3ετία μετά την τελευταία πληρωμή. 

Σε περίπτωση μεταβολής του προγράμματος 

Οποιαδήποτε μεταβολή στο όλο πρόγραμμα γνωστο¬ 
ποιείται στη Δ/νση Συνεχιζόμενης Κατάρτισης του ΟΑΕΔ 
καθώς και στην αρμόδια περιφερειακή Δ/νση του ΟΑΕΔ. 

Σε περίπτωση μη υλοποίησης εγκεκριμένου προγράμ¬ 
ματος 

Υποχρεούται ο φορέας διαχείρισης να ενημερώνει 
έγκαιρα την Δ/νση Συνεχιζόμενης Κατάρτισης του ΟΑΕΔ 
καθώς και την αρμόδια Περιφερειακή Δ/νση του ΟΑΕΔ. 

Αποχώρηση επιχείρησης σε κοινές ενέργειες 

Όταν για οποιοδήποτε λόγο μια ή περισσότερες από τις 
συμμετέχουσες επιχειρήσεις στην κοινή ενέργεια αποχω¬ 
ρήσουν από το πρόγραμμα ο φορέας διαχείρισης υπο- 
χρεούται να ενημερώσει έγκαιρα την Δ/νση Συνεχιζόμε¬ 
νης Κατάρτισης καθώς και την αρμόδια Περιφερειακή 
Δ/νση του ΟΑΕΔ, το δε πρόγραμμα της κοινής ενέργειας 
υλοποιείται για τα άτομα των υπόλοιπων επιχειρήσεων. 
(Σε καμιά περίπτωση δεν υλοποιείται πρόγραμμα κοινής 
ενέργειας με μόνο μία από τις επιχειρήσεις που συμμετέ¬ 
χουν.) 

Υλοποίηση ενέργειας σε διαφορετικούς νομούς 

Όταν στην ίδια πρόταση θα υλοποιηθεί πρόγραμμα σε 
διαφορετικούς νομούς θα υποβάλλεται ξεχωριστό μηχα¬ 
νογραφικό έντυπο Α’ για κάθε Νομό, όπου θα αναγράφε¬ 
ται το σύνολο των απασχολουμένων της επιχείρησης ή 
των επιχειρήσεων, όπως επίσης και ο αριθμός των καταρ- 
τιζομένων και ο προϋπολογισμός ανά Νομό. 

Διαφορετικές ώρες εκπαίδευσης ανά ειδικότητα 

Όταν στην ίδια πρόταση προτείνονται ειδικότητες με 
διαφορετικές ώρες εκπαίδευσης θα υποβάλλεται ξεχωρι¬ 
στό μηχανογραφικό έντυπο Α’, όπου θα αναγράφονται οι 
ώρες θεωρίας και πρακτικής που αντιστοιχούν στην ειδι¬ 
κότητα εκπαίδευσης. 

Άρθρο 4 

4.1. ΔΙΚΑΙΟΛΟΓΗΤΙΚΑ ΚΑΤΑ ΤΗΝ ΥΠΟΒΟΛΗ 
ΤΗΣ ΠΡΟΤΑΣΗΣ-ΣΤΑΔΙΟ 1 

Τα δικαιολογητικά που υποβάλλονται καθορίζονται από 
την μορφή της ενέργειας με την οποία κατατίθεται το 
πρόγραμμα καθώς και από τα ειδικά χαρακτηριστικά των 
επιχειρήσεων. 

Α. Μεμονωμένη ενέργεια 

Οταν η πρόταση υποβάλλεται ως μεμονωμένη ενέρ¬ 
γεια: 

1. Αίτηση (διαβιβαστικό έγγραφο). 

Η αίτηση υπαγωγής στο πρόγραμμα θα υπογράφεται 
από τον νόμιμο εκπρόσωπο της επιχείρησης όταν δεν έχει 

πιστοποιημένες δομές κατάρτισης και από τον υπεύθυνο 
κατάρτισης για τις επιχειρήσεις που έχουν πιστοποιημέ¬ 
νες δομές. 

2. Μηχανογραφημένο έντυπο Α (με τα στοιχεία της επι¬ 
χείρησης ή του φορέα και η ανάλυση δαπανών). 

3. Μηχανογραφημένο έντυπο Β, όπου θα δηλώνεται ο 
χώρος υλοποίησης της κατάρτισης (θεωρία και πρακτι¬ 
κή). 

4. Αναλυτικός προϋπολογισμός. 

5. Ιδρυτικό καταστατικό της επιχείρησης με την τελευ¬ 
ταία τροποποίησή του ή ΦΕΚ δημοσίευσης καταστατικού 
με την τελευταία τροποποίηση του. 

6. Δημοσιευμένους ισολογισμούς των τριών τελευταίων 
ετών. 

7. Μισθοδοτική κατάσταση του ΙΚΑ ή άλλου δημόσιου 
ασφαλιστικού τομέα. 

8. Υπεύθυνη δήλωση του Ν. 1599/86 της επιχείρησης ή 
των επιχειρήσεων σε κοινή ενέργεια με τα στοιχεία του 
υπεύθυνου της επιχείρησης και υπογεγραμμένη από τον 
ίδιο όπου θα δηλώνεται: 

• Ότι η επιχείρηση δεν συμμετέχει σε άλλο πρόγραμμα 
συγχρηματοδοτούμενο από την Ε.Ε. για τους ίδιους μι¬ 
σθωτούς, για την ίδια χρονική περίοδο. 

• Ότι η επιχείρηση εγγυάται την καλή εκτέλεση του 
προγράμματος για το οποίο φέρει ακέραια την αστική ευ¬ 
θύνη. 

• Ότι η επιχείρηση δεν συμμετέχει σε πρόγραμμα κοι¬ 
νής ενέργειας. 

• Οτι η επιχείρηση συμφωνεί με όλους τους όρους της 
Υπουργικής Απόφασης. 

9. Συμφωνητικό της επιχείρησης με το ΚΕΚ που θα υλο¬ 
ποιήσει την θεωρία ή και την πρακτική άσκηση. 

10. Πιστοποιητικό του ΕΚΕΠΙΣ για την πιστοποίηση του 
ΚΕΚ ή της επιχείρησης για την υλοποίηση της θεωρίας ή 
και της πρακτικής άσκησης. 

11. Προσύμφωνο διακρατικής συνεργασίας (όπου 
υπάρχει). 

12. Παρουσίαση της επιχείρησης. 

13 Ανθρώπινο δυναμικό της επιχείρησης. 

14. Εκπαιδευτικό αναλυτικό πρόγραμμα ανά ειδικότητα 
κατάρτισης. 

15. Συμμετοχή της επιχείρησης στην ανάπτυξη του αν¬ 
θρώπινου δυναμικού της χώρας. 

16.0 επιστημονικός υπεύθυνος με σύντομο βιογραφικό 
σημείωμα. 

17.0 υπεύθυνος κατάρτισης με σύντομο βιογραφικό 

σημείωμα(για τις επιχειρήσεις που έχουν πιστοποιημένες 

δομές). 

18.Κατάσταση εκπαιδευτών με σύντομα βιογραφικό 
σημειώματα 

Β. Κοινή ενέργεια 

Οταν η πρόταση υποβάλλεται με την μορφή κοινής 
ενέργειας: 

1. Ολα τα δικαιολογητικά της μεμονωμένης ενέργειας, 
από όλες τις επιχειρήσεις που συμμετέχουν, εκτός τωνδι- 
καιολογητικών 1,2,3,4,9,10,11,14,16,17 και 18 - που είναι 
κοινά δικαιολογητικά - και επιπλέον 

2. Πληρεξούσιο (συμβολαιογραφική πράξη). 

3. Πίνακα του φορέα των επιχειρήσεων που συμμετέ¬ 
χουν στην κοινή ενέργεια. 


ΕΠΙΠΛΕΟΝ ΔΙΚΑΙΟΛΟΓΗΤΙΚΑ ΟΠΟΥ ΑΠΑΙΤΟΥΝΤΑΙ 

Ειδικό σήμα λειτουργίας ΕΟΤ για τις τουριστικές επιχει¬ 
ρήσεις. 

Βεβαίωση από το ΥΕΝ για την εισαγωγή διεθνών ανα¬ 
γνωρισμένων συστημάτων διασφάλισης ποιότητας υπη¬ 
ρεσιών για τις επιχειρήσεις επιβατηγού ναυτιλίας. 
Πιστοποιητικό 130 (όπου υπάρχει). 

Βεβαιώσεις ή συμφωνητικά συνεργασίας για την ανά¬ 
πτυξη εκπαιδευτικών προγραμμάτων μεταξύ επιχείρησης 
και φορέων (ΟΑΕΔ, ΑΕΙ, ΤΕΙ, ΕΟΤ κ.λ.π.). 

Σύμβαση δικαιόχρησης μεταξύ των επιχειρήσεων που 
λειτουργούν με το σύστημα ίταηοάίδΐηο. 

Σε περίπτωση ομίλου το προσάρτημα του ισολογισμού 
ή το πρακτικό της Γενικής Συνέλευσης των μετόχων όπου 
διαπιστώνεται η συμμετοχή της μητρικής επιχείρησης κα¬ 
τά 51% στο μετοχικό κεφάλαιο των υπολοίπων εταιρειών 
που συμμετέχουν στην κοινή ενέργεια. 

Σε επιχειρήσεις που έχει συσταθεί αυτοτελές νομικό 
πρόσωπο ως Κέντρο Επαγγελματικής Κατάρτισης υπο¬ 
βάλλονται επίσης: 

• Καταστατικό σύστασης αυτοτελούς νομικού προσώ¬ 
που ή 

• Σύμβαση ή άλλη πράξη σύστασης του αυτοτελούς νο¬ 
μικού προσώπου τηρουμένων όλων των τύπων δημοσιό¬ 
τητας. 

ΑΝΑΛΥΣΗ ΔΙΚΑΙΟΛΟΓΗΤΙΚΩΝ 

Η παρουσίαση της επιχείρησης ή των επιχειρήσεων και 
το εκπαιδευτικό πρόγραμμα τα οποία θα υποβληθούν, 
πρέπει να περιλαμβάνουν: 

Α. Παρουσίαση της επιχείρησης (ή των επιχειρήσεων) 

• Ταυτότητα του φορέα: Επωνυμία, Διακριτικός τίτλος, 
Περιοχή εγκατάστασης, κλάδος κ.α. 

• Σύντομο ιστορικό. 

• Τομέας και αντικείμενο δραστηριότητας. 

• Κύκλος εργασιών-πωλήσεις-αποτελέσματα χρήσης. 

• Επενδύσεις σε νέα τεχνολογία και υποδομές. 

• Υιοθέτηση νέων μορφών εργασίας και παραγωγικής 
διαδικασίας-αναδιάρθρωση. 

Β. Ανθρώπινο δυναμικό της επιχείρησης 

• Οργανωτική δομή της επιχείρησης και απασχολούμε¬ 
νο προσωπικό ανά τομέα και ειδικότητα. 

• Υλοποιήσεις ενεργειών κατάρτισης την τελευταία τε¬ 
τραετία των απασχολουμένωντης επιχείρησης (θεματικά 
πεδία κατάρτισης και άτομα που εκπαιδεύτηκαν ανά πε¬ 
δίο). 

• Τα αποτελέσματα της εκπαίδευσης στην εξελικτική 
πορεία των ατόμων που εκπαιδεύτηκαν και η επαγγελμα¬ 
τική τους ανέλιξη μετά το πέρας της εκπαίδευσης. 

Γ. Εκπαιδευτικό αναλυτικό πρόγραμμα (ανά ειδικότη¬ 
τα): 

• Ο τίτλος του προγράμματος. 

• Συσχέτιση εκπαιδευτικής αναγκαιότητας με τις ανα¬ 
πτυξιακές προτεραιότητες - ανάγκες της επιχείρησης. 

• Συσχέτιση εκπαιδευτικού επιπέδου των εκπαιδευόμε¬ 
νων με το αντικείμενο της κατάρτισης. 

• Αναλυτική παρουσίαση του προγράμματος. Διάρκεια 
του προγράμματος για τη θεωρία και την πρακτική άσκη¬ 
ση. 

• Η μεθοδολογία υλοποίησης του προγράμματος και η 
διαδικασία της εσωτερικής αξιολόγησής του. 

• Η συμβολή της Διακρατικής Συνεργασίας στη βελτι¬ 
στοποίηση της ποιότητας του προγράμματος. 

Δ. Συμμετοχή της επιχείρησης στην ανάπτυξη του αν¬ 
θρώπινου δυναμικού της χώρας. 

Περιγραφή της συμμετοχής της επιχείρησης σε προ¬ 
γράμματα όπως Νέων Θέσεων Εργασίας του ΟΑΕΔ, προ¬ 
γράμματα πρακτικής άσκησης ΑΕΙ, ΤΕΙ, μαθητείας ΟΑΕΔ 
και ανέργων, κ.λ,π. 

Στη μισθοδοτική κατάσταση ΙΚΑ ή άλλου δημόσιου 
ασφαλιστικού φορέα, που υποχρεούνται να υποβάλλουν 
οι επιχειρήσεις στις κοινές και μεμονωμένες ενέργειες, 
πρέπει να είναι θεωρημένη από το αρμόδιο ΙΚΑ ή τον αντί¬ 
στοιχο δημόσιο ασφαλιστικό φορέα ή φωτοτυπία του θε¬ 
ωρημένου αντιγράφου επικυρωμένη νομίμως, Η κατά¬ 
σταση θα αφορά τον τρίτο μήνα που προηγείται του μήνα 
που υποβάλλεται η πρόταση και θα αναφέρονται σ’ αυτήν 
τα ονόματα των μισθωτών και οι ημέρες εργασίας τους. 

Επίσης αντί της μισθοδοτικής κατάστασης μπορεί να 
υποβληθεί πρωτότυπη βεβαίωση του IΚΑ ή αντίγραφό της 
νομίμως επικυρωμένο ή άλλου δημόσιου ασφαλιστικού 
φορέα στην οποία θα αναφέρεται ο συνολικός αριθμός 
τωναπασχολούμενωντης επιχείρησης ανεξαρτήτως ημε¬ 
ρομισθίων και ο αριθμός των απασχολούμενων με τουλά¬ 
χιστον δέκα ημερομίσθια μηνιαίως και θα αφορά τον τρί¬ 
το μήνα που προηγείται του μήνα που υποβάλλεται η πρό¬ 
ταση. 

Ειδικότερα για τις εποχιακές επιχειρήσεις ο αριθμός 
των απασχολουμένων μπορεί να αποδεικνύεται από τα μι¬ 
σθολόγια του Ασφαλιστικού Φορέα για το μήνα της μέγι- 
στης απασχόλησης είτε του ίδιου έτους κατάθεσης της 
πρότασης είτε του προηγούμενου. 

Ως εποχιακή επιχείρηση ορίζεται η επιχείρηση που λει¬ 
τουργεί τουλάχιστον 4 μήνες και όχι περισσότερο από 8 
μήνες ετησίως. 

Επίσης θα υποβάλλονται τα κάτωθι δικαιολογητικά κα¬ 
τά περίπτωση: 

Προσύμφωνο Διακρατικής Συνεργασίας μεταφρασμέ¬ 
νο, μεταξύ της επιχείρησης που υποβάλει την πρόταση 
και της ομοειδούς επιχείρησης του εξωτερικού ή του εκ¬ 
παιδευτικού φορέα (ο διακρατικός εταίρος πρέπει να εί¬ 
ναι από Κράτος-Μέλος της Ε.Ε.),στο οποίο θα περιλαμ¬ 
βάνονται αναλυτικά οι οικονομικοί όροι της συνεργασίας, 
η συμμετοχή του διακρατικού εταίρου στην ανάπτυξη και 
στην υλοποίηση του προγράμματος.(.μεταφορά εκπαι¬ 
δευτών, εκπαιδευομένων, τεχνογνωσίας, αμοιβές κά). 

Τα δικαιολογητικά υποβάλλονται σε πρωτότυπο ή σε 
επίσημα επικυρωμένο αντίγραφο .Όλα τα δικαιολογητικά 
πρέπει οπωσδήποτε να συνοδεύουν την πρόταση κατά 
την υποβολή της. Μετά την υποβολή της αίτησης δεν θα 
γίνεται δεκτό κανένα δικαιολογητικά. 

Προτάσεις που δεν συνοδεύονται από όλα τα δικαιολο- 
γητικά ή που τα δικαιολογητικά τους είναι ελλιπή δεν θα 
λαμβάνονται υπόψη. 

Ο ΟΑΕΔ δεν θα ενημερώνει τις ενδιαφερόμενος επιχει¬ 
ρήσεις, σε περίπτωση που εμφανίζουν ελλιπή δικαιολο- 
γητικά. 

Επίσης δεν θα λαμβάνονται υπόψη προτάσεις ή συ¬ 
μπληρωματικά δικαιολογητικά που υποβάλλονται στην 
Υπηρεσία μας μετά την λήξη της προθεσμίας. 


4.2. ΔΙΚΑΙΟΛΟΓΗΤΙΚΑ ΜΕΤΑ ΤΗΝ ΕΓΚΡΙΣΗ ΚΑΙ ΠΡΙΝ 
ΤΗΝ ΕΝΑΡΞΗ ΤΟΥ ΠΡΟΓΡΑΜΜΑΤΟΣ - ΑΝΑΘΕΩΡΗΜΕ¬ 
ΝΗ ΠΡΟΤΑΣΗ ΣΤΑΔΙΟ II 

Χρόνος υποβολής: 7 τουλάχιστον ημέρες πριν την 
έναρξη 

Υπηρεσία υποβολής: Περιφερειακές Διευθύνσεις ΟΑ¬ 
ΕΔ. με κοινοποίηση στην Δ/νση Συνεχιζόμενης Κατάρτι¬ 
σης του ΟΑΕΔ 

Δικαιολογητικά Αναθεωρημένης Πρότασης 

1. Διαβιβαστικό έγγραφο έναρξης. 

2. Εγκριτικό μηχανογραφικό έντυπο. 

3. Αναθεωρημένος Προϋπολογισμός εφόσον υπάρ¬ 
χουν περικοπές. 

4. Αναλυτικό Ωρολόγιο Πρόγραμμα που θα αναφέρεται 
το χρονοδιάγραμμα υλοποίησής του (Έναρξη - Λήξη) και 
θα δίδεται δικαίωμα διακοπής και συνέχισης του ωρολο¬ 
γίου προγράμματος μέχρι 2 φορές. 

5. Υπεύθυνη δήλωση του Ν. 1599/86 της επιχείρησης ή 
των επιχειρήσεων. 

6. Τόπος Υλοποίησης της Ενέργειας (θεωρία - πρακτι¬ 
κή). 

7. Δήλωση Ορισμού Επιστημονικού Υπευθύνου της 
Ενέργειας. 

8. Κατάσταση Εκπαιδευτών με το δείγμα υπογραφής 
τους και υπεύθυνες δηλώσεις του Ν. 1599/86 για αποδο¬ 
χή συμμετοχής τους στο πρόγραμμα. 

9. Κατάσταση Εκπαιδευομένων με το δείγμα υπογρα¬ 
φής τους. 

10. Κατάσταση διοικητικού προσωπικού. 

4.3. ΔΙΚΑΙΟΛΟΓΗΤΙΚΑ ΚΑΤΑ ΤΗΝ ΥΛΟΠΟΙΗΣΗ ΤΟΥ 
ΠΡΟΓΡΑΜΜΑΤΟΣ- ΣΤΑΔΙΟ III 

1 .Δικαιολογητικά που αποστέλλονται στον ΟΑΕΔ 

Τριμηνιαία δελτία δαπανών και παρακολούθησης της 
ενέργειας. 

Υπηρεσία υποβολής: στη Δ/νση Συνεχιζόμενης Κατάρ¬ 
τισης του ΟΑΕΔ (Α3). 

2.Δικαιολογητικά που διατηρούνται στην επιχείρηση 

Τυπικά δικαιολογητικά 

• Αίτηση 

• Εγκριτική απόφαση 

• Όλα τα δικαιολογητικά των σταδίων I και II 

• Τριμηνιαία δελτία δαπανών και δελτία παρακολούθη¬ 
σης της ενέργειας 

Εκπαιδευτικά Δικαιολογητικά 

• Δελτία Παρουσίας Εκπαιδευτών 

• Δελτία Παρουσίας Καταρτιζομένων 

• Δελτία Παρουσίας Διοικητικού & Βοηθητικού προσω¬ 
πικού 

• Δελτία διδασκόμενης ύλης 

• Μηνιαίο - Συγκεντρωτικό Δελτίο πραγματοποιηθει- 
σών ανθρωποωρών απασχόλησης: 

α. Εκπαιδευτών 

β. Καταρτιζομένων 

γ. Διοικητικού - Βοηθητικού προσωπικού 

Συμβάσεις προς τρίτους. 

• Συμβάσεις επιχειρήσεων ή φορέων με το ΚΕΚ θεωρη¬ 
μένες από την αρμόδια ΔΟΥ. 

• Συμβάσεις θεωρημένες από την αρμόδια ΔΟΥ για 
τους εξωτερικούς συνεργάτες. 

• Συμβάσεις Επιστημονικών Υπευθύνων θεωρημένες 
από την αρμόδια ΔΟΥ, εφόσον πρόκειται για εξωτερικούς 
συνεργάτες. 

Οικονομικά δικαιολογητικά 

4.4. ΔΙΚΑΙΟΛΟΓΗΤΙΚΑ ΜΕΤΑ ΤΗ ΛΗΞΗ ΤΟΥ ΠΡΟΓΡΑΜ¬ 
ΜΑΤΟΣ ΑΠΟΠΛΗΡΩΜΗ - ΕΚΚΑΘΑΡΙΣΗ - ΣΤΑΔΙΟ IV 

• Χρόνος υποβολής: Το αργότερο δύο μήνες μετά τη 
λήξη του προγράμματος. 

Δικαιολογητικά 

1. Αίτηση αποπληρωμής προς τη Δ/νση Οικονομικών 
Υπηρεσιών του Ο.Α.Ε.Δ. 

2. Έκθεση Αξιολόγησης Επιστημονικού Υπεύθυνου 
προς τη Δ/νση (Α3)του ΟΑΕΔ. 

Άρθρο 5 

ΕΚΠΑΙΔΕΥΤΙΚΟΙ ΟΡΟΙ 

Αριθμός καταρτιζόμενων 

Οι επιχειρήσεις που θα υποβάλουν πρόταση στο πρό¬ 
γραμμα μπορούν να καταρτίσουν το 35% του προσωπι¬ 
κού τους για τα πρώτα 100 άτομα και ο αριθμός των εκ¬ 
παιδευόμενων αυξάνεται κατά 1 (ένα) άτομο για κάθε 10 
απασχολούμενους. 

Το σύνολο των εκπαιδευομένων δεν μπορεί να ξεπερνά 
τα 200 άτομα ανά πρόταση. 

Συνολική διάρκεια κατάρτισης 

Το κατώτερο όριο κατάρτισης ορίζεται σε 100 ώρες ανά 
εκπαιδευόμενο και το ανώτατο όριο σε 200 ώρες. 

Κατ’ εξαίρεση και μετά από αιτιολογημένη πρόταση 
μπορεί να υλοποιηθεί πρόγραμμα κατάρτισης διάρκειας 
μικρότερης των εκατό (100) ωρών αλλά όχι λιγότερο από 
σαράντα (40) ώρες. 

Κατανομή διάρκειας θεωρίας και πρακτικής 

Το θεωρητικό μέρος θα πρέπει να καλύπτει κατ’ ελάχι- 
στον το 40% των συνολικών ωρών του προγράμματος. 
Μαθήματα υγιεινής και ασφάλειας της εργασίας, προ¬ 
στασίας του περιβάλλοντος, εργασιακών σχέσεων, βασι¬ 
κών αρχών λειτουργίας των επιχειρήσεων και ορολογία 
ξένης γλώσσας όπου απαιτείται, μπορούν να περιλη- 
φθούν σε ποσοστό μέχρι 5% στο σύνολο των ωρών του 
προγράμματος. 

Αριθμός ειδικοτήτων στα προγράμματα 

Δεν μπορεί να υπερβαίνει τις τέσσαρες (4) ειδικότητες 
ανά πρόταση. 

Μετά την έγκριση δεν μπορεί να γίνει αλλαγή στις ειδι¬ 
κότητες ούτε ανακατανομή αριθμού καταρτιζομένων ανά 
ειδικότητα. Επίσης μετά την έγκριση δεν μπορεί να γίνει 
μείωση ή αύξηση των ωρών κατάρτισης. 

Αριθμός εκπαιδευόμενων ανά τμήμα ή ανά ειδικότητα 

Ο αριθμός των εκπαιδευόμενων ανά τμήμα δεν μπορεί 
να ξεπερνά τα 25 άτομα. 

Κάθε ειδικότητα θα έχει ελάχιστο αριθμό εκπαιδευομέ- 
νων 5 άτομα. 

Περίοδος διδασκαλίας για τις εποχιακές επιχειρήσεις 

Η θεωρία μπορεί να υλοποιείται εκτός περιόδου αιχμής. 

Η πρακτική άσκηση μπορεί να πραγματοποιηθεί και 
εντός της περιόδου αιχμής. 


Υποχρεώσεις εκπαιδευόμενων 

• Οι ίδιοι εκπαιδευόμενοι δεν μπορούν να συμμετέχουν 
την ίδια χρονική περίοδο σε περισσότερα από ένα συγ- 
χρηματοδοτούμενα από την Ε.Ε. προγράμματα. 

• Δεν μπορεί κανείς εκπαιδευόμενος να καταρτίζεται 
σε περισσότερες από μία ειδικότητες το ίδιο έτος. 

• Επίσης δεν μπορεί να επαναλαμβάνεται για τα ίδια 
άτομα το ίδιο πρόγραμμα κατάρτισης. 

Υποχρεώσεις επιχειρήσεων 

• Δεν μπορεί η επιχείρηση να συμμετέχει σε πρόγραμ¬ 
μα μεμονωμένης ενέργειας και σε πρόγραμμα κοινής 
ενέργειας. 

• Δεν μπορεί το προσωπικό να δηλώνεται στο ίδιο πρό¬ 
γραμμα με περισσότερες από μία ιδιότητες:Καταρτιζόμε- 
νος ή διοικητικό προσωπικό ή εκπαιδευτής ή υπεύθυνος 
προγράμματος. 

Εφαρμογή πρακτικής άσκησης 

Κατά τη διάρκεια της πρακτικής άσκησης είναι απαραί¬ 
τητη η παρουσία εκπαιδευτή, ο οποίος μπορεί να είναι και 
στέλεχος της επιχείρησης όπου υλοποιείται η πρακτική 
άσκηση. 

Ημερήσια διάρκεια κατάρτισης 

Η κατάρτιση πραγματοποιείται τις εργάσιμες ημέρες, 
καθώς και τα Σάββατα αλλά μέχρι το 40% των συνολικών 
ωρών του προγράμματος. Η ημερήσια διάρκεια της θεω¬ 
ρητικής κατάρτισης δεν μπορεί να ξεπερνά τις 6 ώρες. Η 
ημερήσια διάρκεια πρακτικής κατάρτισης δεν μπορεί να 
ξεπερνά τις 6 ώρες, όταν πραγματοποιείται στις δομές 
του ΚΕΚ, εφόσον διαθέτουν πιστοποιημένες εργαστηρια¬ 
κές δομές και τις 8 ώρες όταν πραγματοποιείται στις επι¬ 
χειρήσεις. Σε καμία περίπτωση η θεωρία και η πρακτική 
άσκηση δεν μπορεί να ξεπερνά ημερησίως τις 8 ώρες. Σε 
εργάσιμη ημέρα η διάρκεια κατάρτισης εκτός ωραρίου 
μπορεί να ανέλθει μέχρι και 3 ώρες, χωρίς να ξεπερνά σε 
σύνολο τις 8 ώρες ημερησίως. Δεν πραγματοποιούνται 
προγράμματα τις Κυριακές και τις επίσημες αργίες του 
κράτους. Η ημερήσια εκπαίδευση ολοκληρώνεται το αρ¬ 
γότερο μέχρι την 21η ώρα. 

Εκπαιδευτικές Σημειώσεις 

Για κάθε ενέργεια κατάρτισης και ανά ειδικότητα είναι 
υποχρεωτική η παροχή διδακτικών σημειώσεων καθώς 
και κάθε άλλο εκπαιδευτικό υλικό απαραίτητο για την κα¬ 
τανόηση της θεωρίας και της πρακτικής άσκησης. 

Διάρκεια εκπαιδευτικής ώρας 

Η διάρκεια κάθε εκπαιδευτικής ώρας ορίζεται σε 45 λε¬ 
πτά μαθήματος και 15 λεπτά διαλείμματος, για το θεωρη¬ 
τικό μέρος. Για το πρακτικό μέρος δεν μπορεί να υλοποι¬ 
είται πρόγραμμα πάνω από δύο εκπαιδευτικές ώρες και 
το διάλειμμα ορίζεται σε δεκαπέντε λεπτά ανά δίωρο Τα 
ανωτέρω θα απεικονίζονται στο ωρολόγιο εκπαιδευτικό 
πρόγραμμα. 

Απουσίες 

Επιτρέπεται η απουσία των εκπαιδευομένων σε ποσο¬ 
στό 10% της συνολικής διάρκειας του προγράμματος. Το 
καταβαλλόμενο εκπαιδευτικό επίδομα πρέπει να αντι¬ 
στοιχεί στις ώρες παρακολούθησης του προγράμματος. 
Εκπαιδευόμενοι που έχουν πραγματοποιήσει απουσίες 

άνω του 10% του συνολικού αριθμού των ωρών του προ¬ 
γράμματος δεν δικαιούνται οποιοσδήποτε αμοιβής και 
δεν τους χορηγείται βεβαίωση κατάρτισης. 

Τηλεματική 

Μπορούν να ενταχθούν στο πρόγραμμα καινοτομικές 
δράσεις τηλεματικής. 

Άρθρο 6 

6.1 ΔΙΔΑΚΤΙΚΟ ΠΡΟΣΩΠΙΚΟ 

ΠΡΟΣΟΝΤΑ 

Τα προσόντα του διδακτικού προσωπικού - εκπαιδευ¬ 
τών των προγραμμάτων ενδοεπιχειρησιακής κατάρτισης 
θα είναι: 

1. Για το θεωρητικό μέρος της κατάρτισης 

Οι εκπαιδευτές πρέπει να: 

α) Είναι κάτοχοι τουλάχιστον πτυχίου Τριτοβάθμιας Εκ¬ 
παίδευσης και να έχουν 3 χρόνια επαγγελματική εμπειρία 
μετά το πέρας των σπουδών τους σε αντικείμενο συναφές 
με το θέμα που διδάσκουν καθώς και εκπαιδευτική εμπει¬ 
ρία τουλάχιστον ενός έτους (τουλάχιστον 100 ώρες διδα¬ 
σκαλίας για κάθε έτος). Σε περίπτωση που ο εκπαιδευτής 
έχει παρακολουθήσει αποδεδειγμένα πρόγραμμα «εκπαί¬ 
δευσης εκπαιδευτών» διάρκειας τουλάχιστον 100 ωρών, 
προσμετράται η παρακολούθηση του προγράμματος αυ¬ 
τού ως ένα έτος εκπαιδευτικής εμπειρίας. 

Σε ποσοστό μέχρι 10% των ωρών διδασκαλίας του θεω¬ 
ρητικού μέρους μπορούν να πραγματοποιήσουν εκπαι¬ 
δευτές που δεν διαθέτουν εκπαιδευτική εμπειρία και εφό¬ 
σον είναι κάτοχοι τουλάχιστον πτυχίου τριτοβάθμιας εκ¬ 
παίδευσης. Το αντικείμενο διδασκαλίας πρέπει να είναι 
συναφές με το αντικείμενο των σπουδών τους. 

β) Κατ’ εξαίρεση και αιτιολογημένα μπορούν να διδά¬ 
ξουν: 

• Κάτοχοι απολυτηρίου Δευτεροβάθμιας Εκπαίδευσης 
και να έχουν τουλάχιστον 1 θετή εμπειρία. 

• Κάτοχοι απολυτηρίου Πρωτοβάθμιας Εκπαίδευσης 
και να έχουν τουλάχιστον 1 δετή εμπειρία. 

Στις ανωτέρω περιπτώσεις θα γίνεται χρήση σε περιο¬ 
ρισμένη κλίμακα και εφόσον το επιβάλλουν ειδικοί λόγοι 
σε σχέση με την ειδικότητα κατάρτισης. 

2. Για την πρακτική άσκηση του προγράμματος 

α) Είναι κάτοχοι τουλάχιστον πτυχίου Τριτοβάθμιας Εκ¬ 
παίδευσης και να έχουν 3 χρόνια επαγγελματική εμπειρία 
μετά το πέρας των σπουδών τους σε αντικείμενο συναφές 
με το θέμα που διδάσκουν καθώς και εκπαιδευτική εμπει¬ 
ρία τουλάχιστον ενός έτους (τουλάχιστον 100 ώρες διδα¬ 
σκαλίας για κάθε έτος). Σε περίπτωση που ο εκπαιδευτής 
έχει παρακολουθήσει αποδεδειγμένα πρόγραμμα «εκπαί¬ 
δευσης εκπαιδευτών» διάρκειας τουλάχιστον 100 ωρών, 
προσμετράται η παρακολούθηση του προγράμματος αυ¬ 
τού ως ένα έτος εκπαιδευτικής εμπειρίας. 

β) Εφ’ όσον δεν υπάρχουν άτομα με τα παραπάνω προ¬ 
σόντα, οι εκπαιδευτές του πρακτικού μέρους της κατάρ¬ 
τισης πρέπει να διαθέτουν εναλλακτικά: 

• Είτε να είναι κάτοχοι διπλώματος Ινστιτούτου Επαγ¬ 
γελματικής Κατάρτισης, τμημάτων μεταδευτεροβάθμια 
επαγγελματικής κατάρτισης και να διαθέτουν τέσσερα 
(4) έτη επαγγελματική εμπειρία μετά το πέρας των σπου¬ 
δών τους σε αντικείμενο συναφές με το συγκεκριμένο θέ¬ 
μα της κατάρτισης. 


• Είτε να είναι κάτοχοι απολυτηρίου Ενιαίου Πολυκλα- 
δικού Λυκείου, Τεχνικού Λυκείου ή Τεχνικής Επαγγελμα¬ 
τικής Σχολής του Υπ. Παιδείας ή Σχολής Μαθητείας του 
ΟΑΕΔ ή ισότιμης σχολής της ημεδαπής ή αλλοδαπής και 
να διαθέτουν πέντε (5) έτη επαγγελματική εμπειρία μετά 
το πέρας των σπουδών τους σε αντικείμενο συναφές με 
το συγκεκριμένο θέμα της κατάρτισης. 

• Είτε να έχουν απολυτήριο από Γ ενικό Λύκειο και να 
διαθέτουν έξι (6) έτη τουλάχιστον επαγγελματική εμπει¬ 
ρία μετά το πέρας των σπουδών τους σε αντικείμενο συ¬ 
ναφές με το συγκεκριμένο θέμα της κατάρτισης. 

• Είτε να έχουν τελειώσει την θετή υποχρεωτική εκπ/ση 
(Γυμνάσιο) και να διαθέτουν οκτώ (8) έτη τουλάχιστον 
επαγγελματική εμπειρία μετά το πέρας των σπουδών 
τους σε αντικείμενο συναφές με το συγκεκριμένο θέμα 
της κατάρτισης. 

• Είτε να έχουν επαγγελματική εμπειρία 10 (δέκα) του¬ 
λάχιστον ετών στο αντικείμενο της συγκεκριμένης κατάρ¬ 
τισης. 

Στις περιπτώσεις που απαιτείται πτυχίο τριτοβάθμιας 
εκπαίδευσης, γίνεται δεκτός και κάθε άλλος τίτλος σπου¬ 
δών εφόσον κατά τον χρόνο εκδόσεώς του δεν λειτουρ¬ 
γούσαν ή δεν λειτουργούν Σχολές ΑΕΙ - ΤΕΙ στην αντί¬ 
στοιχη ειδικότητα. 

Κατ’ εξαίρεση και αιτιολογημένα μπορούν να διδάξουν: 

• Κάτοχοι απολυτηρίου Δευτεροβάθμιας Εκπαίδευσης 
και να έχουν τουλάχιστον 1 θετή εμπειρία. 

• Κάτοχοι απολυτηρίου Πρωτοβάθμιας Εκπαίδευσης 
και να έχουν τουλάχιστον 1 δετή εμπειρία. 

Στις ανωτέρω περιπτώσεις θα γίνεται χρήση σε περιο¬ 
ρισμένη κλίμακα και εφόσον το επιβάλλουν ειδικοί λόγοι 
σε σχέση με την ειδικότητα κατάρτισης. 

6.2 ΑΛΛΟΙ ΕΚΠΑΙΔΕΥΤΙΚΟΙ ΟΡΟΙ ΓΙΑ ΤΟ ΔΙΔΑΚΤΙΚΟ 
ΠΡΟΣΩΠΙΚΟ 

1. Επαγγελματική εμπειρία 

Στις περιπτώσεις που απαιτείται επαγγελματική εμπει¬ 
ρία νοείται η αποκτηθείσα από σχέση εξαρτημένης εργα¬ 
σίας δημοσίου δικαίου ή ιδιωτικού δικαίου αορίστου ή 
ορισμένου χρόνου ή από σύμβαση εκτελέσεως ορισμέ¬ 
νου έργου ή από παροχή ανεξαρτήτων υπηρεσιών ή από 
σχέση εντολής. Η επαγγελματική εμπειρία που αποκτή¬ 
θηκε από συμβάσεις εκτέλεσης ορισμένου έργου ή από 
παροχή ανεξαρτήτων υπηρεσιών ή από σχέσεις έμμισθης 
εντολής πρέπει να είναι συνεχής. Σε κάθε περίπτωση προ¬ 
σκομίζονται τα απαραίτητα δικαιολογητικά επαγγελματι¬ 
κής εμπειρίας. 

2. Απαραίτητα δικαιολογητικά για τους εκπαιδευτές 

Κατά την κατάθεση της πρότασης στον ΟΑΕΔ θα πρέ¬ 
πει να υπάρχουν σύντομα βιογραφικά των εκπαιδευτών 
που προτείνονται. 

Τα δικαιολογητικά των εκπαιδευτικών (τίτλοι σπουδών, 
επαγγελματική και εκπαιδευτική εμπειρία) θα ελέγχονται 
κατά την υλοποίηση του προγράμματος από τους ελε¬ 
γκτές υπαλλήλους του ΟΑΕΔ. 

3. Αντικατάσταση εκπαιδευτών 

Αντικατάσταση των εκπαιδευτών που είχαν περιληφθεί 
στην αρχική πρόταση, μπορεί να γίνει μέχρι 30% του συ¬ 
νόλου των εκπαιδευτών και εφόσον οι νέοι εκπαιδευτές 
έχουν τουλάχιστον τα ίδια τυπικά και ουσιαστικά προσό¬ 
ντα με τους αντικατασταθέντες. 

4. Αύξηση εκπαιδευτών 

Αύξηση του αριθμού των εκπαιδευτών επιτρέπεται σε 
ποσοστό 30% του συνόλου των εγκεκριμένων ωρών του 
προγράμματος χωρίς να αλλοιώνεται το ωρολόγιο πρό- 
γραμμα. 

Και στις δύο περιπτώσεις (αντικατάσταση και αύξηση 
εκπαιδευτών) τα βιογραφικά σημειώματα υποβάλλονται 
στην αναθεωρημένη αίτηση πριν την έναρξη του προ¬ 
γράμματος ή κατά την διάρκεια αυτού. 

Άρθρο 7 

7.1 ΑΝΑΛΥΣΗ ΔΑΠΑΝΩΝ 

Οι επιλέξιμες από το ΕΚΤ για χρηματοδότηση δαπάνες 
των ενεργειών Συνεχιζόμενης Επαγγελματικής Κατάρτι¬ 
σης αφορούν τέσσερις (4) κατηγορίες: 

• Α. Δαπάνες Εκπαιδευτών 

• Β. Δαπάνες Καταρτιζομένων 

• Γ. Άμεσες δαπάνες Υλοποίησης 

• Δ. Έμμεσες δαπάνες Υλοποίησης 

Α. Δαπάνες Εκπαιδευτών 

Αμοιβές εκπαιδευτών ανά ειδική κατηγορία 

Οι αμοιβές των εκπαιδευτών διαμορφώνονται ανάλογα 
με τα τυπικά και ουσιαστικά προσόντα ως εξής: 

1. Μέχρι 16.000 δρχ. ανά ώρα κατάρτισης για τους Εκ¬ 
παιδευτές που είναι κάτοχοι μεταπτυχιακών τίτλων σπου¬ 
δών και έχουν τουλάχιστον 5 χρόνια επαγγελματική 
εμπειρία. 

2. Μέχρι 12.000 δρχ. ανά ώρα κατάρτισης για τους εκ¬ 
παιδευτές που είναι κάτοχοι μεταπτυχιακών τίτλων σπου¬ 
δών και έχουν από 2 ως 5 χρόνια επαγγελματική εμπειρία, 
καθώς και για εκπαιδευτές που είναι κάτοχοι πτυχίου τρι¬ 
τοβάθμιας εκπαίδευσης και έχουν επαγγελματική εμπει¬ 
ρία πάνω από 5 χρόνια. 

3. Μέχρι 10.000 δρχ. ανά ώρα κατάρτισης για τους εκ¬ 
παιδευτές που είναι κάτοχοι μεταπτυχιακών τίτλων σπου¬ 
δών και έχουν επαγγελματική εμπειρία μέχρι δυο χρόνια, 
καθώς και για του εκπαιδευτές που είναι κάτοχοι πτυχίου 
τριτοβάθμιας εκπαίδευσης και έχουν επαγγελματική 
εμπειρία από 3 ως 5 χρόνια. 

4. Μέχρι 8.000 δρχ. ανά ώρα κατάρτισης για τους Εκ¬ 
παιδευτές που είναι κάτοχοι πτυχίου τριτοβάθμιας εκπαί¬ 
δευσης χωρίς επαγγελματική εμπειρία ή έχουν μέχρι 3 
χρόνια επαγγελματική εμπειρία. 

5. Μέχρι 6.000 δρχ. ανά ώρα κατάρτισης για τους Εκ¬ 
παιδευτές που έχουν δίπλωμα ΙΕΚ ή μεταδευτεροβάθ- 
μιας επαγγελματικής κατάρτισης και τουλάχιστον 4 χρό¬ 
νια επαγγελματική εμπειρία. 

6. Μέχρι 5000 ανά ώρα κατάρτισης για τους εκπαιδευ¬ 
τές που έχουν απολυτήριο Γενικού Λυκείου και ΙΟετή 
εμπειρία. 

7. Μέχρι 5000 δρχ ανά ώρα κατάρτισης και έχουν απο¬ 
λυτήριο Πρωτοβάθμιας εκπαίδευσης και 15ετή εμπειρία. 

8. Μέχρι 5.000 δρχ. ανά ώρα κατάρτισης για τους εκ¬ 
παιδευτές που έχουν απολυτήριο Γενικού Λυκείου και 6 
χρόνια Επαγγελματική Εμπειρία ή που έχουν απολυτήριο 
ΕΠΛ - ΤΕΛ ή σχολών μαθητείας ΟΑΕΔ και τουλάχιστον 5 
χρόνια επαγγελματική εμπειρία. 

9. Μέχρι 4.000 δρχ. ανά ώρα κατάρτισης για τους Εκ¬ 
παιδευτές που έχουν απολυτήριο 9ετούς υποχρεωτικής 
Εκπαίδευσης και έχουν τουλάχιστον 8 χρόνια επαγγελ¬ 
ματική εμπειρία. 


10. Μέχρι 4.000 δρχ. ανά ώρα κατάρτισης για τους Εκ¬ 
παιδευτές που έχουν τελειώσει το δημοτικό και έχουν 
τουλάχιστον 10 χρόνια επαγγελματική εμπειρία. 

11. Μέχρι 40.000 δρχ. ανά ώρα κατάρτισης για αμοιβή 
των Εκπαιδευτών σε περιπτώσεις διακρατικής συνεργα¬ 
σίας. Στην αμοιβή αυτή περιλαμβάνονται όλες οι δαπάνες 
που αφορούν τα έξοδα ταξιδιού, διαμονής και διατροφής. 

Σε όλες τις παραπάνω αμοιβές συμπεριλαμβάνονται οι 
ασφαλιστικές εισφορές (αναλογία εργαζομένου) όταν η 
ασφάλιση στο ΙΚΑ είναι υποχρεωτική σύμφωνα με την 
ισχύουσα νομοθεσία, καθώς και οι δαπάνες επιδομάτων 
εορτών, αδείας και αποζημιώσεων αδείας που αντιστοι¬ 
χούν στο χρονικό διάστημα που διαρκεί η εκπαίδευση. Οι 
εργοδοτικές εισφορές των παραπάνω αμοιβών είναι επι¬ 
λέξιμη δαπάνη. 

Στις περιπτώσεις που οι εκπαιδευτές εκδίδουν Διπλότυ¬ 
πη Απόδειξη Παροχής Υπηρεσιών ή Τιμολόγιο Παροχής 
Υπηρεσιών, οι ασφαλιστικές εισφορές του ΙΚΑ (όπου 
απαιτείται) αποτελούν επιπλέον επιβάρυνση των παρα¬ 
πάνω οριζομένων αμοιβών του αρθρ. 7 παρ. 1 και αποδί¬ 
δονται στο ΙΚΑ από τον φορέα υλοποίησης. 

Οι ανωτέρω δαπάνες θεωρούνται επιλέξιμες εφόσον 
έχουν αποδοθεί οι ασφαλιστικές εισφορές (όπου απαιτεί¬ 
ται), ο φόρος εισοδήματος και το τέλος χαρτόσημου. 

Επιλέξιμη δαπάνη είναι και η αμοιβή των εκπαιδευτών 
της επιχείρησης οι οποίοι αμείβονται επιπλέον της μισθο¬ 
δοσίας τους και σύμφωνα με τις αμοιβές που ορίζονται 
ανάλογα με τα προσόντα τους. Στις περιπτώσεις αυτές 
εκδίδεται απόδειξη επαγγελματικής δαπάνης από την 
επιχείρηση (σε περίπτωση μη ύπαρξης άλλου παραστατι¬ 
κού εκ μέρους του εκπαιδευτή) και απόδοση φόρου εισο¬ 
δήματος και τέλος χαρτοσήμου. 

Άλλες δαπάνες 

1) Δαπάνες που αφορούν έξοδα διατροφής, δαπάνες 
διαμονής και ταξιδιών των εκπαιδευτών, όταν εξυπηρε¬ 
τούνται αποκλειστικά οι σκοποί του προγράμματος 

2) Έξοδα για ταξίδια, διαμονή, διατροφή αλλοδαπών 
εκπαιδευτών. 

3) Έξοδα για κατάρτιση διδακτικού προσωπικού (εκπαί¬ 
δευση εκπαιδευτών). 

Σε περίπτωση μη ύπαρξης παραστατικών, οι ανωτέρω 
δαπάνες δεν θεωρούνται επιλέξιμες. 

Β. Δαπάνες Καταρτιζομένων 

Αμοιβές καταρτιζομένων 

Το ύψος των αμοιβών των καταρτιζομένων εξαρτάται 
από το ύψος του ωρομισθίου τους και αν το πρόγραμμα 
υλοποιείται εντός ή εκτός ωραρίου. 

1. Εκτός ωραρίου Εργασίας ο καταρτιζόμενος αποζη¬ 
μιώνεται ανά ώρα κατάρτισης με εκπαιδευτικό επίδομα 
600 δρχ. ανά ώρα κατάρτισης συμπεριλαμβανομένου του 
φόρου και του τέλους χαρτοσήμου. 

Το εκπαιδευτικό επίδομα σε όλες τις περιπτώσεις, απο¬ 
τελεί εισόδημα και υπόκειται σε φόρο εισοδήματος και τέ¬ 
λος χαρτοσήμου, είναι δε επιλέξιμη η δαπάνη εφόσον 
έχουν αποδοθεί οι προαναφερόμενες κρατήσεις. 

Οι ασφαλιστικές εισφορές του εκπαιδευτικού επιδόμα¬ 
τος είναι επιπλέον των 600 δρχ και είναι επιλέξιμη η δα¬ 
πάνη εφόσον έχουν αποδοθεί οι αντίστοιχες κρατήσεις. 

2. Εντός ωραρίου Εργασίας δεν καταβάλλεται ανά ώρα 
κατάρτισης άλλη αποζημίωση πέραν του ωρομισθίου. 

Οι εργοδοτικές εισφορές, το επίδομα εορτών και τα επι¬ 
δόματα άδειας που αντιστοιχούν στο χρονικό διάστημα 
που διαρκεί η εκπαίδευση και επιβαρύνουν το ωρομίσθιο, 
είναι επιλέξιμη δαπάνη. 

Δεν είναι επιλέξιμες δαπάνες οι αμοιβές υπερωριακης 
απασχόλησης, υπερεργασίας καθώς και κάθε άλλο εκ¬ 
παιδευτικό επίδομα που προβλέπεται από εσωτερικούς 
κανονισμούς των επιχειρήσεων. Επίσης δεν είναι επιλέξι¬ 
μη δαπάνη η μεταφορά των εκπαιδευομένων στο εξωτε¬ 
ρικό κατά τη διάρκεια της υλοποίησης των ωρων της θε¬ 
ωρίας ή πρακτικής άσκησης (δεν αφορά την περίπτωση 
όπου υπάρχει διακρατική συνεργασία) 

Σε περίπτωση διακρατικής συνεργασίας επιτρέπονται 
μετακινήσεις των εκπαιδευομένων στο εξωτερικό σε πο¬ 
σοστό 20% των εγκεκριμένων εκπαιδευτικών ωρών και εί¬ 
ναι επιλέξιμες οι δαπάνες, αφού έχουν προηγουμένως 
ενημερωθεί οι αρμόδιες υπηρεσίες του Ο.Α.Ε.Δ. 

Άλλες δαπάνες 

1. Έξοδα Διαμονής Διατροφής και Μετακίνησης των εκ- 
παιδευομένων όταν εξυπηρετούνται αποκλειστικά οι σκο¬ 
ποί του προγράμματος. 

2. Επίσης έξοδα διαμονής και ταξιδιών όταν η θεωρία ή 
πρακτική άσκηση πραγματοποιούνται εκτός των ορίων 
του Δήμου ή της κοινότητας που εδρεύει η επιχείρηση με 
εξαίρεση τα πολεοδομικά συγκροτήματα Αθήνας και 
Θεσσαλονίκης. 

Σε περίπτωση μη ύπαρξης παραστατικών οι ανωτέρω 
δαπάνες δεν θεωρούνται επιλέξιμες. 

Γ. Άμεσες δαπάνες Υλοποίησης 

Ως δαπάνες υλοποίησης της ενέργειας θεωρούνται τα 
έξοδα για αναλώσιμα, εξοπλισμό, ενοικίαση εξοπλισμού 
κ.α. και αφορούν: 

1) Τα μη αποσβέσιμα υλικά που είναι απαραίτητα για την 
κατάρτιση όπως διδακτικό υλικό, βιβλία, γραφική ύλη, 
συγγραφή και αναπαραγωγή σημειώσεων, φωτοτυπίες, 
εκτυπίόσεις, υλικά εκπαίδευσης, ατομικά είδη των καταρ- 
τιζομένων (γάντια, φόρμες εργασίας, υποδήματα, προ¬ 
στατευτικά γυαλιά κ.λπ.), προστατευτικά ενδύματα, δα¬ 
κτυλογράφηση κ.λπ.. 

2) Οι Αναλώσιμες πρώτες ύλες, που είναι απαραίτητες 
για την κατάρτιση κατά την διάρκεια της πρακτικής άσκη¬ 
σης 

Για τα παραπάνω είδη απαιτούνται τιμολόγια και δελτία 
αποστολής. 

Η ποσότητα και η αξία των αναλώσιμων υλικών επαλη¬ 
θεύεται και αποδεικνύεται συσχετιζόμενη με τον αριθμό 
των καταρτιζομένων καθώς και με τα ιδιαίτερα χαρακτη¬ 
ριστικά κάθε προγράμματος. 

3) Η ενοικίαση του εξοπλισμού που είναι απαραίτητος 
για την κατάρτιση, είναι επιλέξιμη δαπάνη, εφόσον το συ¬ 
νολικό μίσθωμα δεν υπερβαίνει το 30% της αγοραστικής 
αξίας του εξοπλισμού αυτού προσαρμοσμένο στις ισχύ- 
ουσες τιμές της αγοράς. 

Για την απόδειξη των παραπάνω προσκομίζονται μι¬ 
σθωτήρια συμβόλαια, (όπου απαιτούνται) θεωρημένα 
από την αρμόδια ΔΟΥ, τιμολόγια ως και δελτία αποστο¬ 
λής τόσο κατά την παράδοση όσο και κατά την επιστρο¬ 
φή. 

4) Δαπάνες απόσβεσης εξοπλισμού σύμφωνα με την 
ισχύουσα εθνική νομοθεσία. 


5) Δαπάνες συντήρησης των χώρων εκπαίδευσης, κα¬ 
θώς και υλικά καθαριότητας. 

6) Δαπάνες μεταφοράς, εγκατάστασης, συντήρησης 
και ασφάλισης του εξοπλισμού. 

7) Ενοίκια των δομών που χρησιμοποιούνται για την 
υλοποίηση του προγράμματος. 

Γ ια την απόδειξη της δαπάνης αυτής απαιτούνται τα θε¬ 
ωρημένα από την ΔΟΥ μισθωτήρια συμβόλαια και οι τε¬ 
λευταίες αποδείξεις πληρωμής. 

8) Δαπάνες για ενοικίαση πιστοποιημένων δομών που 
χρησιμοποιούνται για την υλοποίηση του προγράμματος. 

9) Δαπάνη αμοιβής ΚΕΚ. 

Δ. Έμμεσες δαπάνες υλοποίησης 

Στην κατηγορία αυτή χρηματοδοτούνται δαπάνες που 
αφορούν: 

1) Αμοιβές διοικητικού και βοηθητικού προσωπικού συ¬ 
μπεριλαμβανομένων των λοιπών επιβαρύνσεων (Εργοδο- 
τικές εισφορές που προκύπτουν από τον οριζόμενο συ¬ 
ντελεστή κατά περίπτωση, δαπάνες για επιδόματα εορ¬ 
τών, αδείας για το χρονικό διάστημα που καλύπτει την 
υλοποίηση του προγράμματος). 

2) Δαπάνες μετακίνησης, διαμονής και διατροφής του 
ως άνω προσωπικού. 

3) Δαπάνες προετοιμασίας των προγραμμάτων. 

4) Αμοιβές εξωτερικών συνεργατών. 

5) Αμοιβή υπεύθυνου κατάρτισης. 

6) Αμοιβή επιστημονικού υπευθύνου 

7) Δαπάνες αποστολής εντύπων συναφούς περιεχομέ¬ 
νου με το πρόγραμμα. 

Το σύνολο των δαπανών της τέταρτης κατηγορίας δεν 
είναι δυνατόν να υπερβαίνει το 1/4 του συνολικού κό¬ 
στους του προγράμματος. 

Επιλεξιμότητα δαπανών 

Γ ια να είναι επιλέξιμες οι παραπάνω κατηγορίες δαπα¬ 
νών πρέπει: 

• Να είναι σύμφωνες με την εγκριτική απόφαση. 

• Να αποδεικνύονται από τα απαραίτητα παραστατικά 
που προβλέπει ο ΚΒΣ. 

• Όλες οι κατηγορίες των δαπανών θεωρούνται επιλέ¬ 
ξιμες, μόνο εφ’ όσον η υποχρέωση έχει αναληφθεί 2 μή¬ 
νες πριν την έναρξη υλοποίησης του προγράμματος κα¬ 
τάρτισης, αλλά μετά την έγκριση αυτού, καθώς και 2 μή¬ 
νες μετά το πέρας του προγράμματος και για δαπάνες 
που αφορούν ενέργειες που έπονται της υλοποίησης. 

Σε περίπτωση διακρατικής συνεργασίας απαιτούνται 
ως δικαιολογητικά η σύμβαση διακρατικής και τα προ- 
βλεπόμενα τιμολόγια δαπανών τα οποία εντάσσονται 
ανάλογα στις αντίστοιχες κατηγορίες δαπανών 

Άρθρο 8 

ΧΡΗΜΑΤΟΔΟΤΗΣΗ ΤΩΝ ΕΝΕΡΓΕΙΩΝ 

Οι ενέργειες που αφορούν εκπαιδευτικά προγράμματα 
ιδιωτικών επιχειρήσεων χρηματοδοτούνται από 3 μέρη: 
από την ίδια την επιχείρηση - ιδιωτική συμμετοχή, από το 
ΕΚΤ και από τον ΟΑΕΔ. 

Τα ποσοστά χρηματοδότησης διαμορφώνονται ως 
έξης: 

Δημόσια συμμετοχή: 60% (ΕΚΤ 80% και Ο.Α.Ε.Δ. 20%) 

Ιδιωτική συμμετοχή: 40% 

ΥΠΟΛΟΓΙΣΜΟΣ ΤΟΥ ΣΥΝΟΛΙΚΟΥ ΚΟΣΤΟΥΣ ΤΗΣ 
ΕΝΕΡΓΕΙΑΣ 

Α. Γενικά 

Το μέσο ωριαίο κόστος συνεχιζόμενης επαγγελματικής 
κατάρτισης ανά εκπαιδευόμενο για τα προγράμματα ερ¬ 
γαζομένων δεν μπορεί να είναι μεγαλύτερο από το ποσό 
των 4.000 δραχμών. 

Β. Διακρατική συνεργασία 

Για τις ενέργειες συνεχιζόμενης επαγγελματικής κα¬ 
τάρτισης, που υλοποιούνται με διακρατική συνεργασία, 
το ανώτατο μέσο ωριαίο κόστος κατάρτισης ανά εκπαι¬ 
δευόμενο είναι δυνατόν να ανέρχεται στις 5.500 δραχμές. 

Γ. Ωφέλεια 

Το παραγόμενο προϊόν από την υλοποίηση της πρακτι¬ 
κής άσκησης (ωφέλεια) αφαιρείται από το εγκεκριμένο 
κόστος του προγράμματος όταν ο φορέας διαχείρισης εί¬ 
ναι η επιχείρηση. Ειδικότερα, η ωφέλεια προκύπτει από το 
άθροισμα του 30% των συνολικών αμοιβών των καταρτι- 
ζο μένων της πρακτικής άσκησης και το 70% των δαπανών 
των πρώτων υλών. 

Δηλαδή: 

Έσοδα = (30% X συνολικές Αμοιβές Καταρτιζόμενων 
Πρακτικής Άσκηση) + (70% X δαπάνες Πρώτων Υλών) 

Ποσοστιαία κατανομή του προϋπολογισμού ανά βασική 
κατηγορία δαπανών 

Η ποσοστιαία κατανομή των βασικών δαπανώντου ποο- 
ϋπολογισμού μιας πρότασης πρέπει να κυμαίνεται ως 
εξής: 

1. Δαπάνες Εκπαιδευτών: έως 25% 

2. Δαπάνες Καταρτιζομένων: έως 65% 

3. Άμεσες Δαπάνες Υλοποίησης: έως 30% 

4. Έμμεσες Δαπάνες Υλοποίησης: έως 25% 

Άρθρο 9 

ΧΡΗΜΑΤΟΟΙΚΟΝΟΜΙΚΗ ΡΟΗ ΤΗΣ ΕΠΙΧΟΡΗΓΗΣΗΣ 

Η χρηματοδότηση θα πραγματοποιηθεί σε 3 φάσεις. 

Στην 1 η και 2η φάση θα καταβληθεί προκαταβολή ενώ 
στην 3η φάση θα γίνει αποπληρωμή και εκκαθάριση της 
ενέργειας. 

1η φάση: 

Χρόνος πρώτης προκαταβολής: Μετά την έναρξη της 
ενέργειας και αφού διαπιστωθεί από τους ελέγχους η σω¬ 
στή πορεία του προγράμματος και υπάρχει έκθεση επο- 
πτείας. 

Ύψος πρώτης προκαταβολής: 50% του ύψους της επι- 
χορήγησης ΕΚΤ/ΟΑΕΔ, μετά από κατάθεση ισόποσης εγ¬ 
γυητικής επιστολής. 

Φορέας εκταμίευσης προκαταβολής: ΟΑΕΔ. 

Η εγγυητική επιστολή επιστρέφεται στην επιχείρηση 
όταν έχει πραγματοποιηθεί και πιστοποιηθεί το 60% των 
ωρών της κατάρτισης και έχουν γίνει οι αντίστοιχες δα¬ 
πάνες του προγράμματος, όπως τούτο θα προκύπτει από 
τα υποβληθέντα δελτία παρακολούθησης φυσικού και οι¬ 
κονομικού αντικειμένου. Διευκρινίζεται ότι σε περίπτωση 
που σε επιχείρηση δεν έχει καταβληθεί προκαταβολή, 
έχει υλοποιηθεί το 60% του προγράμματος και έχουν γί¬ 
νει οι αντίστοιχες δαπάνες, όπως θα προκύπτουν από τα 
υποβληθέντα δελτία παρακολούθησης φυσικού και οικο¬ 
νομικού αντικειμένου, είναι δυνατή η καταβολή της προ¬ 
καταβολής χωρίς την έκδοση εγγυητικής επιστολής. 


2η φάση: 

Χρόνος δεύτερης προκαταβολής: Κατα τη διάρκεια του 
προγράμματος και εφόσον έχει δαπανηθεί το ήμισυ της Α' 
προκαταβολής, γεγονός που αποδεικνύεται από το υπο- 
βληθέν δελτίο παρακολούθησης φυσικού και οικονομι¬ 
κού αντικειμένου του προγράμματος. 

Ύψος δεύτερης προκαταβολής: 30% του ύψους της 
επιχορήγησης ΕΚΤ/ΟΑΕΔ, μετά από κατάθεση ισόποσης 
εγγυητικής επιστολής, η οποία επιστρέφεται με την εκκα¬ 
θάριση του προγράμματος. 

Φορέας εκταμίευσης προκαταβολής: ΟΑΕΔ. 

3η φάση - Εκκαθάριση της ενέργειας: 

Χρόνος εκκαθάρισης της ενέργειας: Μετά την υποβολή 
της αίτησης αποπληρωμής στον ΟΑΕΔ. 

Φορέας εκταμίευσης αποπληρωμής: ΟΑΕΔ. 

Τρόπος εκκαθάρισης της ενέργειας 

Προκειμένου να αποφευχθούν ακυρώσεις προγραμμά¬ 
των και επιστροφές προκαταβολών, οι φορείς διαχείρι¬ 
σης του προγράμματος, υποχρεουνται να υποβάλλουν 
δύο μήνες μετά την λήξη του προγράμματος τα απαιτού- 
μενα για την εκκαθάριση δικαιολογητικά. 

Δικαιολογητικά που θα υποβληθούν στον Ο.Α.Ε.Δ. ιιετά 
την λήξη της προθεσμίας δεν θα λαμβάνονται υπόψη. 

Η Δ/νση Οικονομικών Υπηρεσιών συνεργάζεται με τις 
επιχειρήσε-ς για την αιτιολόγηση κάθε δαπάνης και τελι¬ 
κά αποδέχεται το σύνολο ή μέρος της αιτούμενης δαπά¬ 
νης. Στη συνέχεια ενημερώνει τη Δ/νση Συνεχιζόμενης 
Κατάρτισης, η οποία εισηγείται προς το Δ.Σ. του Ο.Α.Ε.Δ. 
την σχετική έγκριση. 

Μετά την έκδοση της σχετικής απόφασης του Δ.Σ. η 
Δ/νση Οικονομικών Υπηρεσιών καταβάλει το υπόλοιπο 
της δαπάνης του προγράμματος στην επιχείρηση. 

Άρθρο 10 

ΛΟΙΠΕΣ ΥΠΟΧΡΕΩΣΕΙΣ 

1. Τήρηση Στοιχείων - Ακύρωση προγραμμάτων 

Η τήρηση των παραπανω αναφερομένων στοιχείων κα¬ 
θώς και των όρων, προϋποθέσεων και υποχρεώσεων των 
φορέων που χρηματοδοτούνται από το ΕΚΤ είναι υπο¬ 
χρεωτική. Η μη τήρηση των παραπάνω ή η ελλιπής τήρη¬ 
ση αυτών καθώς και των διαδικασιών των χρηματοδοτού¬ 
μενων από το ΕΚΤ προγραμμάτων, όπως αυτές απορρέ¬ 
ουν από το νομικό πλαίσιο που τις διέπει, πέραν 
οποιοσδήποτε άλλης επίπτωσης, επιφέρουν την ακύρω¬ 
ση των προγραμμάτων και την επιστροφή των τυχόν ει- 
σπραχθέντων χρηματικών ποσών (κατάπτωση εγγυητι¬ 
κών επιστολών). 

2. Διατήρηση Δικαιολογητικών επί 3ετία 

Ολα τα απαραίτητα δικαιολογητικά - παραστατικά των 
χρηματοδοτούμενων από το ΕΚΤ προγραμμάτων πρέπει 
να τηρούνται στην έδρα της επιχείρησης, στην οποία 
εγκρίθηκε η ενέργεια, επί τριετία μετά την τελευταία πλη¬ 
ρωμή (παρ. 3 άρθρο 23του Καν. 2082/93 της Ευρωπαϊκής 
Ένωσης) κάθε προγράμματος. 

3. Τιμολόγια και Δελτία Παροχής Υπηρεσιών 

Όλα τα τιμολόγια και δελτία παροχής υπηρεσιών πρέ¬ 
πει να είναι πρωτότυπα ή νομίμως επικυρωμένα. Δεν γίνο¬ 
νται δεκτά συγκεντρωτικά τιμολόγια πληρωμής δαπανών 
του προγράμματος εφόσον δεν περιγράφονται αναλυτι¬ 
κά σ’ αυτά οι επιμέρους δαπάνες. 

4. Υπέρβαση Προϋπολογισμού 

Η υπέρβαση του εγκριθέντος κόστους δεν θεωρείται 
επιλέξιμη δαπάνη. 

5. Αναμόρφωση δαπανών 

Επιτρέπεται η αναμόρφωση ανά κατηγορία δαπανών 
μέχρι 15% του ύψους της αρχικής προύπολογισθείσας 
δαπάνης χωρίς υπέρβαση του εγκριθέντος συνολικού κό¬ 
στους του προγράμματος, εκτός της Δ κατηγορίας δαπα¬ 
νών η οποία δεν μπορεί να αυξηθεί πάνω από το 25% του 
συνολικού κόστους. 

6. Επιλέξιμες Δαπάνες 

Προκειμένου οι πάσης φύσεως δαπάνες να θεωρηθούν 
επιλέξιμες, πρέπει να αφορούν αποκλειστικά την εγκεκρι¬ 
μένη πρόταση που υλοποιήθηκε, σύμφωνα με τους 
όρους της παρούσας Υπ.Απόφασης. 

Άρθρο 11 

11.1 ΣΥΣΤΗΜΑ ΑΞΙΟΛΟΓΗΣΗΣ ΤΩΝ ΠΡΟΤΑΣΕΩΝ 

Η διαδικασία της αξιολόγησης των προτάσεων που 
υποβάλλονται διενεργείται ως εξής: 

Α'ΦΑΣΗ 

Η Α’ Φάση περιλαμβάνει τον έλεγχο της πληρότητας 
του φακέλου (έλεγχος των στοιχείων της πρότασης και 
τήρηση των όρων της προκήρυξης). 

Ο έλεγχος βασίζεται στο έντυπο πληρότητας. 

Στην περίπτωση που παρουσιάζεται μη πληρότητα του 
φακέλου η πρόταση απορρίπτεται. 

Ο έλεγχος της πληρότητας του φακέλου γίνεται από 
τους υπαλλήλους του ΟΑΕΔ. 

Β'ΦΑΣΗ 

Στη Β' Φάση παραπέμπονται οι προτάσεις που έχουν χα¬ 
ρακτηριστεί πλήρεις από την Α' Φάση. Η Β' Φάση περι¬ 
λαμβάνει την αξιολόγηση κάθε πρότασης και γίνεται από 
δύο (2) αξιολογητές προερχόμενους από το Μητρώο 
Αξιολογητών του Υπουργείου Εργασίας και Κοινωνικών 
Ασφαλίσεων. Οι αξιολογητές ορίζονται με απόφαση του 
Διοικητή του ΟΑΕΔ και ενημερώνονται σχετικά για το σύ¬ 
στημα αξιολόγησης και τη σκοπιμότητα του προγράμμα¬ 
τος. 

Έργο των αξιολογητών είναι: 

Η βαθμολόγηση της πρότασης βάσει των κριτηρίων. Ως 
τελικός βαθμός κάθε πρότασης λαμβάνεται ο μέσος όρος 
των βαθμών των δύο αξιολογητών. Ως ελάχιστος βαθμός 
επιλογής της Β' Φάσης ορίζονται τουλάχιστον 50 μόρια. 

Οι προτάσεις που έχουν διαφορά τουλάχιστον 30 μόρια 
μεταξύ του Α' και Β' αξιολογητή, παραδίδονται σε τρίτο 
αξιολογητή, ο οποίος τις αξιολογεί εκ νέου. Τελικός βαθ¬ 
μός της πρότασης είναι ο μέσος όρος των βαθμών των 
τριών αξιολογητών. 

ΚΡΙΤΗΡΙΑ ΑΞΙΟΛΟΓΗΣΗΣ 

Α. Οικονομικά στοιχεία επιχείρησης (20%). 

1. Κύκλος εργασιών -πωλήσεις-αποτελέσματα χρήσης 
(25 μόρια). 

2. Επενδύσεις (35 μόρια). 

3. Υιοθέτηση νέων μορφών εργασίας και παραγωγικής 
διαδικασίας-αναδιάρθρωση (25 μόρια). 

4. Πιστοποιητικό 150 (15 μόρια). 


Β. Ανθρώπινο δυναμικό της επιχείρησης (30%). 

1. Οργανωτική δομή της επιχείρησης και απασχολού¬ 
μενο προσωπικό ανά τομέα και ειδικότητα (25 μόρια). 

2. Υλοποίηση ενεργειών κατάρτισης την τελευταία τε¬ 
τραετία των απασχολουμένων της επιχείρησης (35 μό¬ 
ρια). 

3. Τα αποτελέσματα της εκπαίδευσης στην εξελικτική 
πορεία των ατόμων που εκπαιδεύτηκαν και η επαγγελμα¬ 
τική τους ανέλιξη μετά την εκπαίδευση στην επιχείρηση 
(40 μόρια). 

Γ. Εκπαιδευτικό πρόγραμμα (40%). 

1. Συσχέτιση εκπαιδευτικής αναγκαιότητας με τις ανα¬ 
πτυξιακές προτεραιότητες-ανάγκες της επιχείρησης (15 
μόρια). 

2. Η προτεινόμενη μεθοδολογία υλοποίησης του προ¬ 
γράμματος και η μεθοδολογία αξιολόγησης της ενέργει¬ 
ας (15 μόρια) 

3. Συσχέτιση εκπαιδευτικού επιπέδου των εκπαιδευο- 
μένων με το αντικείμενο της κατάρτισης Οι εκπαιδευόμε¬ 
νοι που προέρχονται τόσο από διαφορετικές επιχειρή¬ 
σεις όσο και από μία επιχείρηση πρέπει να έχουν ομοιο¬ 
γενές εκπαιδευτικό επίπεδο, ώστε το πρόγραμμα να 
γίνεται αντιληπτό από όλους τους καταρτιζόμενους και η 
κατάρτιση να είναι αποτελεσματική. (25 μόρια). 

4. Το περιεχόμενο του εκπαιδευτικού προγράμματος, η 
σαφήνεια του χρονοδιαγράμματος υλοποίησης του εκ¬ 
παιδευτικού προγράμματος (διάρκειά του για τη θεωρη¬ 
τική και πρακτική άσκηση) και το επίπεδο των εκπαιδευ¬ 
τών (45 μόρια). 

Δ. Συμβολή της επιχείρησης στην ανάπτυξη του ανθρώ¬ 
πινου δυναμικού της χώρας (10%). 

Συμμετοχή της επιχείρησης σε προγράμματα φορέων 
που αφορούν πρόσληψη νέου προσωπικού, εκπαίδευση 
και απασχόληση ανέργων, διάθεση θέσεων για την πρα¬ 
κτική άσκηση ανέργων,Νέων Θέσεων Εργασίας, κ.α (100 
μόρια). 

Η αξιολόγηση της Β' Φάσης παρακολουθείται από την 
αρμόδια Δ/νση του Ο.Α.Ε.Δ, η οποία και αναλαμβάνει να 
προωθήσει τις εγκεκριμένες προτάσεις με τις βαθμολο¬ 
γίες τους στην Γ' Φάση αξιολόγησης. 

Γ ΦΑΣΗ 

ΓΝΩΜΟΔΟΤΙΚΗ ΕΠΙΤΡΟΠΗ 

1. Κατά την Γ Φάση οι εγκεκριμένες από τη Β' Φάση προ¬ 
τάσεις αξιολογούνται από τις Γνωμοδοτικές Επιτροπές, 
οι οποίες συγκροτούνται με απόφαση του Διοικητή του 
Ο.Α.Ε.Δ. 

2. Κάθε Γνωμοδοτική Επιτροπή αποτελείται από 3 μέλη: 

• Έναν εκπρόσωπο του ΟΑΕΔ ως πρόεδρο. 

• Έναν εκπρόσωπο του Υπουργείου Εργασίας. 

• Έναν εκπρόσωπο από το μητρώο αξιολογητών (ΕΜΑ) 
ο οποίος δεν έχει συμμετάσχει στην αξιολόγηση των προ¬ 
τάσεων κατά την Β' φάση. 

Με την ίδια απόφαση ορίζονται οι αναπληρωτές του 
προέδρου και των τακτικών μελών, καθώς και ο υπάλλη¬ 
λος που έχει την ευθύνη της γραμματειακής υποστήριξης 
της Γνωμοδοτικής Επιτροπής. 

3. Η Γνωμοδοτική Επιτροπή δημιουργεί τον τελικό βαθ¬ 
μό της πρότασης ως εξής: 

Α = Βαθμός Τ της Β' Φάσης X 70% (Τ= Ο μέσος όρος 
των βαθμών των αξιολογητών της Β' Φάσης). 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


22661 


Β = Βαθμολογία της πρότασης κατόπιν της συγκριτικής 
της αξιολόγησης με τις άλλες προτάσεις που υποβλήθη¬ 
καν, λαμβάνοντας υπόψη τη συνολική εικόνα της πρότα¬ 
σης, τη γεωγραφική κατανομή των προτάσεων και την δια¬ 
κρατική συνεργασία (όπου υπάρχει) για την ανάπτυξη και 
υλοποίηση από κοινού εκπαιδευτικού προγράμματος με 
φορείς του εξωτερικού. Η βαθμολογία εκφράζεται σε εκα- 
τονταβάθμια κλίμακα και έχει συντελεστή βαρύτητας 20%. 

Γ = Βαθμολογία του ΚΕΚ ή της δομής της επιχείρησης 
κατά την πιστοποίηση από το ΕΚΕΠΙΣ X 10%. 

4. Η Γνωμοδοτική Επιτροπή συνεδριάζει μετά από πρό¬ 
σκληση του προέδρου της. Κάθε πρόταση παρουσιάζεται 
στη Γ.Ε. από τον Πρόεδρό της ο οποίος καιτηνεισηγείται. 
Μετά την ολοκλήρωση του έργου των Γνωμοδοτικών Επι¬ 
τροπών συντάσσεται πρακτικό. 

5. Μετά την έκδοση των αποτελεσμάτων της αξιολόγη¬ 
σης των αξιολογητών και των γνωμοδοτικών επιτροπών οι 
προτάσεις προωθούνται για έγκριση στο Δ.Σ του ΟΑΕΔ το 
οποίο μετά από εισήγηση της Υπηρεσίας αποφασίζει την 
κατανομή των διαθέσιμων πόρων. 

6. Το Δ.Σ. του ΟΑΕΔ αποφασίζει για την τελική έγκριση 
ή απόρριψη των προγραμμάτων λαμβάνοντας υπόψη τα 
αποτελέσματα της Α' Β' και Γ φάσης αξιολόγησης καθώς 
και το ύψος των διαθέσιμων πόρων. 

Τα πρόσωπα που ορίζονται αξιολογητές και μέλη των 
Γ νωμοδοτικών Επιτροπών δεν επιτρέπεται να έχουν ουδε- 
μία εμφανή ή αφανή οικονομική σχέση και εν γένει συνερ¬ 
γασία οποιοσδήποτε μορφής με τους προτείνοντες την 
ενέργεια φορείς. Επίσης δεν επιτρέπεται να έχουν συγγε¬ 
νικό δεσμό μέχρι και 3ου βαθμού συγγένειας με τους με¬ 
τόχους ή και τους νομίμους εκπροσώπους των προτεινό- 
μενων φορέων. Σε περίπτωση που συντρέχει οποιοδήπο- 
τε από τα προαναφερόμενα κωλύματα ο αξιολογητής ή το 
μέλος της γνωμοδοτικής επιτροπής οφείλει να ζητά την 
εξαίρεσή του. Προς το σκοπό αυτό οι αξιολογητές και τα 
μέλη των γνωμοδοτικών επιτροπών μετά τον ορισμό τους 
υποβάλλουν σχετική υπεύθυνη δήλωση του Ν. 1599/86. 

11.2 ΕΣΩΤΕΡΙΚΗ ΑΞΙΟΛΟΓΗΣΗ ΤΟΥ ΠΡΟΓΡΑΜΜΑΤΟΣ 
ΚΑΤΑ ΤΗΝ ΥΛΟΠΟΙΗΣΗ 

Για την αξιολόγηση ενός προγράμματος συνεχιζόμενης 
επαγγελματικής κατάρτισης κατά την υλοποίηση αυτού 
λαμβάνεται υπόψη: 

• Εάν τηρείται το περιεχόμενο, η θεματολογία και το 
αναλυτικό πρόγραμμα της ενέργειας. 

• Το υλικό υποστήριξης των μαθημάτων που διανέμε¬ 
ται. 

• Η καταλληλότητα του διδακτικού προσωπικού, η 
επάρκεια, τα προσόντα, η εξειδίκευση, η διδακτική ικα¬ 
νότητα. 

• Η ανταπόκριση των εκπαιδευομένων στην εκπαιδευ¬ 
τική διαδικασία. 

• Η οργάνωση του προγράμματος. 

• Η παρακολούθηση - παρατήρηση της εκπαιδευτικής 
διαδικασίας. 

ΜΕΤΑ ΤΗΝ ΥΛΟΠΟΙΗΣΗ 

Γιατην αξιολόγηση του προγράμματος στην τελική φά¬ 
ση, μετά την ολοκλήρωση της υλοποίησης λαμβάνονται 
υπόψη: 

• Η χρησιμότητα του προγράμματος 

• Οι εκπαιδευτές 

• Το εκπαιδευτικό υλικό 


• Εάν τηρήθηκε το περιεχόμενο, η θεματολογία και το 
αναλυτικό πρόγραμμα 

• Η οργάνωση του προγράμματος 

Η αξιολόγηση αυτής της φάσης στηρίζεται κυρίως στις 
απαντήσεις που δίνουν οι ίδιοι οι εκπαιδευόμενοι μετά την 
ολοκλήρωση του προγράμματος με προσωπικές συνε¬ 
ντεύξεις και με την συμπλήρωση ερωτηματολογίων. 

Η αξιολόγηση της ενέργειας μετά τη λήξη της θα γίνε¬ 
ται τόσο από τους αξιολογητές - ελεγκτές του ΟΑΕΔ όσο 
και από τον Επιστημονικό Υπεύθυνο. 

Ο Επιστημονικός Υπεύθυνος θα συντάσσει έκθεση 
αξιολόγησης εντός 2 μηνών από τη λήξη της ενέργειας 
και ένα αντίγραφο θα υποβάλλεται στην Δ/νση Συνεχιζό¬ 
μενης Κατάρτισης του ΟΑΕΔ. 

Άρθρο 12 

ΓΕΝΙΚΕΣ ΠΑΡΑΤΗΡΗΣΕΙΣ 

Πότε απορρίπτεται ή διακόπτεται ένα πρόγραμμα 

Ο ΟΑΕΔ απορρίπτει ή διακόπτει την χρηματοδότηση 
του προγράμματος σε περίπτωση που διαπιστώνει παρα¬ 
βάσεις των όρων της παρούσης που σχετίζονται με το 
χρηματοδοτούμενο πρόγραμμα, ή χρησιμοποίηση των 
πόρων του προγράμματος για δραστηριότητες κατάρτι¬ 
σης ξένες προς το περιεχόμενο του προγράμματος, ή δή¬ 
λωση ανακριβών στοιχείων κατά τηντρέχουσα ή τις προη¬ 
γούμενες χρήσεις, ή καταστρατήγηση με οποιονδήποτε 
τρόπο των όρων και προϋποθέσεων του προγράμματος. 
Στις περιπτώσεις αυτές η επιχείρηση στο πρόγραμμα της 
οποίας έγινε η παράβαση, θα αποκλείεται από όλα τα 
προγράμματα του ΟΑΕΔ για μια διετία και θα επιστρέφο- 
νται τα αχρεωστήτως καταβληθέντα ποσά. 

Άθρο 13 

ΕΛΕΓΧΟΣ 

Προκειμένου να διασφαλισθεί η αποτελεσματικότητα 
και ορθή εφαρμογή των ενεργειών του Επιχειρησιακού 
Προγράμματος της Συνεχιζόμενης Επαγγελματικής Κα¬ 
τάρτισης οι οποίες χρηματοδοτούνται από το ΕΚΤ, το 
Υπουργείο Εργασίας και Κοινωνικών Ασφαλίσεων δια των 
αρμοδίων διευθύνσεων αυτού λαμβάνει τα αναγκαία μέ¬ 
τρα με σκοπό: 

α. Την τήρηση Εθνικών και Κοινοτικών διατάξεων 

β. Την Επιλεξιμότητα των δαπανών και την αιτιολόγησή 
τους από την εγκριτική απόφαση προς τους δικαιούχους 
φορείς για την ανάληψη της δράσης τους μέχρι και την 
υποβολή εκ μέρους τους της τελικής αίτησης πληρωμής 
των δαπανών τους. 

γ. Την ορθή υλοποίηση των ενεργειών και την διαπίστω¬ 
σή του εάν αυτές είναι σύμφωνες με τις ισχύουσες ρυθμί¬ 
σεις. 

δ. Την πρόληψη ή την διαπίστωση τυχόν παραβάσεων 
και την επιβολή κυρώσεων. 

ε. Την ανάκτηση τυχόν αχρεωστήτως καταβληθέντων 
κεφαλαίων, σύμφωνα με το αρ. 102 του Ν. 2362/95, Περί 
Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις (ΦΕΚ 247/Α/27.11.1995) μετά τη 
διαπίστωση σχετικής παράβασης. 

1. Ο έλεγχος των χρηματοδοτούμενων από το ΕΚΤ 
ενεργειών γίνεται δυνάμει των σχετικών Κοινοτικών και 
Εθνικών διατάξεων, όπως αυτές ισχύουν κάθε φορά, ιδι¬ 
αίτερα δε από τις ακόλουθες διατάξεις: 

Από την Κοινοτική Νομοθεσία 

• Απότιςδιατάξειςτωνάρθρων206και209εδαφ. β’της 
Συνθήκης ΕΟΚ 

• Από τον Καν. 4253/1988 (άρθρο 25 παρ. 1 και 6) 

• Από τον Καν. 4255/1988 που αφορά το ΕΚΤ 

• Από τον Καν. 2082/1993, το άρθρο 23 

• Από τον Καν. 1681/1994 

• Από τον Καν. 2988/1995 του Συμβουλίου της Ευρω¬ 
παϊκής Ένωσης που καθορίζει την έννοια της απάτης 
(υΟΙΑΕ). 

• Από τον Καν. 2185/1996 του Συμβουλίου της 11 Νο¬ 
εμβρίου 1996 

• Απάτην Καν. (ΕΚ) 2064/1997της Επιτροπής της 15ης 
Οκτωβρίου 1997, που καθορίζει τις λεπτομερείς διατά¬ 
ξεις του Καν. 4253/88 σχετικά με τον δημοσιονομικό έλεγ¬ 
χο των δράσεων που συγχρηματοδοτούνται από τα Διαρ¬ 
θρωτικά ταμεία και ο οποίος διενεργείται από τα Κράτη - 
Μέλη 

Από την Εθνική Νομοθεσία 

• Το άρθρο 18παρ. 3του Ν. 2224/94 (ΦΕΚ112/Α/6.7.94) 
Ρύθμιση θεμάτων Εργασίας και Οργάνωσης του Υπουρ¬ 
γείου Εργασίας και των εποπτευομένων από αυτό νομι¬ 
κών προσώπων και άλλες διατάξεις. 

• Την Υπουργική Απόφαση 80156/7.7.94 (ΦΕΚ 
528/Β/7.7.94) Διαρθρώσεις των συνιστώμενων με το άρ¬ 
θρο 18 παρ. 3 του Ν. 2224/94 Δ/νσεων σε τμήματα και αρ¬ 
μοδιότητες αυτών. 

• Τοάρθροθπαρ. 1 του Ν. 2187/1994 (ΦΕΚ Α/16/8.2.94) 
Ρύθμιση θεμάτων σχετικών με την σύνταξη και διαχείριση 
δανείωντου Ελληνικού Δημοσίου από το εσωτερικό και το 
εξωτερικό και άλλες διατάξεις. 

• Το Προεδρικό Διάταγμα 393/1994 (ΦΕΚ 
Α/219/14.2.94) Συγκρότηση, αρμοδιότητες και καθορι¬ 
σμός της λειτουργίας του Ειδικού Συντονιστικού Οργά¬ 
νου Ελέγχου των Προγραμμάτων που χρηματοδοτούνται 
από την Ευρωπαϊκή Ένωση. 

2. Οι έλεγχοι είναι δειγματοληπτικοί και δύνανται να 
πραγματοποιούνται στους δικαιούχους φορείς σε όλα τα 
στάδια της υλοποίησης των ενεργειών που τους εγκρίνο- 
νται και επί τρία (3) έτη μετά την τελευταία πληρωμή του 
φορέα υλοποίησης. 

Τα θεσμοθετημένα για την πραγματοποίηση των ανω¬ 
τέρω δειγματοληπτικών ελέγχων εθνικά όργανα, όπως η 
Δ/νση Ελέγχου και Αξιολόγησης του Υπουργείου Εργα¬ 
σίας και Κοινωνικών Ασφαλίσεων και το Ειδικό Συντονι¬ 
στικό Όργανο Ελέγχου του Υπουργείου Οικονομικών, 
προκειμένου να πάρουν κατάλληλο δείγμα φορέων και 
ενεργειών που θα ελεγχθούν, λαμβάνουν υπόψη τους: 

τη μορφή δράσης του φορέα, τη δυναμικότητάτου, τις 
ενέργειες επαγγελματικής κατάρτισης που υλοποιεί, το 
σύστημα εσωτερικού ελέγχου του. 

3. Ο έλεγχος κάθε ενέργειας συνιστάται στην εξέταση 
της ποιότητας της παρεχομένης κατάρτισης καθώς και 
στην ορθή και σύμφωνα με τις ισχύουσες κοινοτικές και 
εθνικές διατάξεις οικονομική διαχείριση της χρηματοδό¬ 
τησής της. 

Επίσης ελέγχεται: 

Α. Ο σεβασμός των στόχων του μέτρου του επιχειρη¬ 
σιακού προγράμματος στο οποίο έχει ενταχθεί η ενέρ¬ 
γεια. 


Β. Η εναρμόνιση της ενέργειας με τους στόχους του 
Κοινοτικού Πλαισίου Στήριξης, καθώς και με τις διατάξεις 
των Κανονισμών των σχετικών με την αποστολή των Διαρ¬ 
θρωτικών Ταμείων. 

Γ. Η καλή δημοσιονομική διαχείριση, η οποία περιλαμ¬ 
βάνει μεταξύ άλλων την τήρηση του κοινοτικού και εθνι¬ 
κού νομικού πλαισίου και αφορά ιδιαίτερα την δικαιολό- 
γηση και τη λογιστική καταγραφή των δαπανών, την τή¬ 
ρηση των φορολογικών νόμων και τη διαχείριση σύμφωνα 
με τις αρχές της οικονομίας (της σχέσης κόστους - οφέ¬ 
λους) και της καλής δημοσιονομικής διαχείρισης. 

4. Οι έλεγχοι διενεργούνται είτε επί τόπου, είτε κατόπιν 
εγγράφου προσκλήσεως από τα αρμόδια όργανα ελέγ¬ 
χου με την προσκόμιση σε αυτά όλων των παραστατικών 
στοιχείων του φορέα εντός των χρονικών ορίων που τίθε¬ 
νται από τα εν λόγω ελεγκτικά όργανα. 

Η μη έγκαιρη συμμόρφωση μετά ανωτέρω χρονικά όρια 
έχει σαν συνέπεια την απόρριψη των δαπανών και την κα¬ 
θυστέρηση των χρηματορροών. 

5. Υποχρεώσεις φορέων κατά τον έλεγχο 

Οι ελεγχόμενοι φορείς υποχρεούνται: 

α. Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

β. Να τηρούν τα αποδεικτικά στοιχεία και έγγραφα που 
αναφέρονται στην παρούσα Υπ. Απόφαση για 3 χρόνια 
μετά την τελευταία πληρωμή κάθε ενέργειας. 

Άρθρο 14 

ΔΙΑΔΙΚΑΣΙΑ ΕΛΕΓΧΟΥ ΥΛΟΠΟΙΗΣΗΣ 

1. Επίπεδο και Υπηρεσίες Ελέγχου υλοποίησης 

Ο έλεγχος υλοποίησης των εκπαιδευτικών προγραμμά¬ 
των των ιδιωτικών επιχειρήσεων πραγματοποιείται σε 
τρία επίπεδα: 

α) Πρωτοβάθμιος, που διενεργείται από υπαλλήλους 
των υπηρεσιών του ΟΑΕΔ. 

β) Δευτεροβάθμιος, που διενεργείται από υπαλλήλους 
των περιφερειακών διευθύνσεων του ΟΑΕΔ. 

γ) Τριτοβάθμιος, που διενεργείται με εντολή της Διοί¬ 
κησης του ΟΑΕΔ. 

Οι εν λόγω έλεγχοι δεν υποκαθιστούν τους υπό των θε¬ 
σμοθετημένων ελεγκτικών οργάνων ελέγχους. 

2. Ποιοι ορίζονται ελεγκτές 

Οι υπάλληλοι και οι εκπαιδευτικοί του ΟΑΕΔ, οι οποίοι 
ορίζονται με απόφαση του Διοικητή του ΟΑΕΔ, ύστερα 
από πρόταση των προϊσταμένων των αρμοδίων Υπηρε¬ 
σιών. 

Οι έλεγχοι και των τριών βαθμιδών πραγματοποιούνται 
από δύο ελεγκτές. 

Έλεγχοι επίσης πραγματοποιούνται από τα θεσμοθετη¬ 
μένα ελεγκτικά όργανα του Υπουργείου Εργασίας, 
Υπουργείου Οικονομικών και Ευρωπαϊκής Επιτροπής. 

3. Σκοπός του ελέγχου 

Σκοπός του ελέγχου είναι η εξακρίβωση της ορθής ή μη 
υλοποίησης του εγκριθέντος προγράμματος. 

4. Τι ελέγχεται 

Κατά τον έλεγχο συνεξετάζονται: 

α) Εάν τηρείται το περιεχόμενο, η θεματολογία και το 
αναλυτικό πρόγραμμα της ενέργειας. 

β) Εάν οι εκπαιδευτές έχουν τα προβλεπόμενα από την 
παρούσα απόφαση προσόντα (Τίτλους σπουδών, εκπαι¬ 
δευτική και επαγγελματική εμπειρία). 

γ) Το υλικό υποστήριξης των μαθημάτων που χρησιμο¬ 
ποιείται. 

δ) Η εν γένει οργάνωση του προγράμματος. 

ε) Αν οι δαπάνες που πραγματοποιούνται είναι επιλέξι¬ 
μες. 

5. Υποχρεωτικοί έλεγχοι 

Υφίσταται υποχρέωση για τον ΟΑΕΔ (εκτός των δειγμα¬ 
τοληπτικών ελέγχων των Αρμοδίων Υπουργείων και των 
Υπηρεσιών της Ε.Ε.) πραγματοποίησης δύο πρωτοβάθ¬ 
μιων ελέγχων του προγράμματος κατ’ ελάχιστον στη θε¬ 
ωρία και πρακτική και ανά ειδικότητα κατάρτισης, με χρο¬ 
νική απόσταση των ελέγχων τέτοια που να εξακριβώνεται 
η ουσιαστική υλοποίησή του. 

Έλεγχοι προγενέστεροι της εγκριτικής απόφασης δεν 
προσμετρώνται. 

6. Έκθεση Εποπτείας 

Κατά τον έλεγχο για τη διαπίστωση της υλοποίησης συ- 
ντάσσεται έκθεση εποπτείας ανά ελεγχόμενο πρόγραμ- 
μα. 

Ένα αντίγραφό της παραδίδεται άμεσα στον υπεύθυνο 
του προγράμματος ή της επιχείρησης, εν απουσία του δε, 
αποστέλλεται επί αποδείξει, εντός 2 ημερών στην ελεγ- 
χείσα επιχείρηση ή φορέα με προσωπική ευθύνη του ελε¬ 
γκτή. 

Έτερο αντίγραφο υποβάλλεται στη Δ/νση Συνεχιζόμε¬ 
νης Κατάρτισης του Ο.Α.Ε.Δ.. 

7. Γενική Έκθεση 

Μετά την λήξη του προγράμματος θα συντάσσεται από 
τους αρμόδιους ελεγκτές, γενική έκθεση σε 3 αντίγραφα. 
Το ένα εξ’ αυτών παραδίδεται στην επιχείρηση με υπο- 
γραφή και τα άλλα 2 υποβάλλονται στη Δ/νση Συνεχιζό¬ 
μενης Κατάρτισης του Ο.Α.Ε.Δ. Σε περίπτωση αρνητικής 
γενικής έκθεσης υποβάλλεται αντίγραφο στο ΕΚΕΠΙΣ 
εφόσον με υπαιτιότητα του ΚΕΚ δεν τηρήθηκαν οι όροι 
της Υπουργικής Απόφασης. 


Επίσης με τη λήξη του προγράμματος και εντός 20 ημε¬ 
ρών υποβάλλονται 2 αντίγραφα της έκθεσης αξιολόγη¬ 
σης στη Δ/νση Συνεχιζόμενης Κατάρτισης του Ο.Α.Ε.Δ. ή 
οποία έχει συνταχθεί και υπογραφή από τους αξιολογη- 
τές ελεγκτές του ΟΑΕΔ και τον Επιστημονικό Υπεύθυνο. 

8. Παρέκκλιση των όρων υλοποίησης 

Εκθέσεις εποπτείας που επισημαίνουν παρεκκλίσεις 
από τους όρους υλοποίησης, τίθενται υπόψη του Διοικη¬ 
τικού Συμβουλίου του ΟΑΕΔ, το οποίο αποφασίζει την πε¬ 
ρικοπή μέρους της χρηματοδότησης, ή την ακύρωση του 
προγράμματος και επιστροφή των αχρεωστήτως κατα- 
βληθέντων ποσών. 

9. Κυρώσεις σε περίπτωση παραβάσεων 

Ακύρωση του προγράμματος επιβάλλεται στην περί¬ 
πτωση που διαπιστώνεται ουσιώδης παράβαση των δια¬ 
τάξεων της παρούσας ή χρησιμοποίηση των πόρων του 
προγράμματος για δραστηριότητες κατάρτισης ξένες 
προς το περιεχόμενο του προγράμματος, ή δήλωση ανα¬ 
κριβών στοιχείων κατά την τρέχουσα ή τις προηγούμενες 
χρήσεις, ή καταστρατήγηση με οποιονδήποτε τρόπο των 
όρων ή των προϋποθέσεων του προγράμματος. Στις πε¬ 
ριπτώσεις αυτές η επιχείρηση στο πρόγραμμα της οποί¬ 
ας έγινε η παράβαση, θα αποκλείεται από όλα τα προ¬ 
γράμματα του ΟΑΕΔ για μια διετία. 

Άρθρο 15 

ΤΕΛΙΚΕΣ ΔΙΑΤΑΞΕΙΣ 

Η παρούσα Υπουργική Απόφαση ισχύει από την δημο¬ 
σίευσή της στην Εφημερίδα της Κυβερνήσεως. 

Η παρούσα Απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Σεπτεμβρίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΩΑΝΝΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ!_ΕΧ 223211 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.βί.θΓ 



β-ιηαίΙ: πναε @ β1.ς)Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

* .. _ _ __ . 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227-Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

ΛΑΡΙΣΑ 

(0531)22 858 



Διοικητήριο Τ.Κ. 411 10 

ΚΕΡΚΥΡΑ 

(041) 597449 



Σαμαρά 13 Τ.Κ. 491 00 

ΗΡΑΚΛΕΙΟ 

(0661) 89 127/89 120 



Πλ. Ελευθερίας 1, Τ.Κ. 711 10 
ΛΕΣΒΟΣ 

(081) 396 223 



Πλ. Κωνσταντινουπόλεως Τ.Κ. 811 00 Μυτιλήνη 




(0251)46 888/47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ . . „ , , ... . η - χ , „ ,. χ . , 

- Απο 8 σελίδες και ανω προσαυξηση 100 δρχ. ανα θσελιδο η μέρος αυτου 



Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 .. 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 >■ 

3.500 » 

Αναπτυξιακών Πράξεων (Τ.Α.Π.Σ.) 

30.000 >· 

1.500 » 

Ν.Π.Δ.Δ. (Διορισμοί κ.λπ, προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 >. 

250 » 

Δελτίο Βιομηχανικής Ιδιοκτησίας (Δ.Ε.Β,Ι.) 

10.000 >■ 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 »· 

Προκηρύξεων Α.Σ.Ε.Π, 

10.000 » 

500 

Ανωνύμων Εταιρειών & Ε.Π.Ε. 

250.000 .» 

12.500 >· 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 .. 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 

























